“Нобель” мукофотини олишдан бош тортган аллома - Hidoyat.uz\nАсосий саҳифа Мақолалар “Нобель” мукофотини олишдан бош тортган аллома\nЧоп этилди Avgust 27, 2019 “Нобель” мукофотини олишдан бош тортган алломаda fikr bildirishni o'chirish\nБританиялик астроном олим Жеймс Жинс ҳиндистонлик мусулмон аллома Иноятуллоҳ Машриқийнинг إِنَّمَا يَخْشَى اللَّهَ مِنْ عِبَادِهِ الْعُلَمَاء (“Аллоҳдан бандалари ичидан фақат олимларигина қўрқарлар”) оятини тиловат қилганини эшитганда, додлаб юборди ва:\n“Нима? Нима деяпсан? Аллоҳдан фақат олимлар қўрқадилар? Ажабланарли! Жуда ажойиб-ку! Ахир бу (яъни, Аллоҳдан фақат олимлар қўрқиши) эллик йиллик изланишларим натижасида аниқлаган нарсам-ку! Муҳаммадга бу ҳақиқатнинг хабарини ким берган? Ушбу оят ростдан ҳам Қуръонда борми? Агар шундай бўладиган бўлса, унда мен гувоҳлик бераманки, албатта, Қуръон Аллоҳнинг ҳузуридан унга (Муҳаммадга) ваҳий қилинган китобдир!” деди.\nХўш, Иноятуллоҳ ким эди?\nАллома Иноятуллоҳ Машриқий 1888 йилда Ҳиндистоннинг Амритсар шаҳрида туғилган. У 18-19 ёшларида математика фани бўйича магистрлик дипломига эга бўлади. У Ислом олими, математик ва сиёсатшунос сифатида фаолият юритади.\nОлим 30 ёшга етганда, Қуръони каримни аниқ ва табиий фанлардан фойдаланиб тафсир қилишга киришади ва 36 ёшида тафсир китобининг биринчи жилдини якунига етказади. Ишни битиргач, Нобель мукофотини бериш бўйича ҳайъат уни ҳам Нобель мукофотига номзодлар рўйхатига киритади. Мукофотни бериш учун ёзган тафсирини инглиз ёки француз тилига таржима қилишини шарт қилиб қўйишади. У тафсирни урду тилида амалга оширган эди. Олим ҳайъатнинг шартини эшитгач, «Урду тилини ҳурмат қилмайдиган мукофотни олишни истамайман» дея уни олишдан бош тортади.\n1963 йилда Покистоннинг Лаҳор шаҳрида вафот этган.


Ўзбекистон, 03 январ 2016\n22 октябр 2019, Тошкент вақти: 13:41\nякшанба 3 январ 2016\nПрезидент табриги намойиш этилган пайт уни ўқиган сухандон ўлик бўлган\nЎзбекистон давлат телеканаллари 31 декабрь куни ярим тунда президент Ислом Каримовнинг Абдумўмин Ўтбосаров ўқиган янги йил табригини намойиш этган. Ҳамкасбларининг айтишича, табрик эфирга берилган пайтда Ўтбосаров ўлик бўлган. 56 ёшли сухандоннинг ўлими ҳақида у узоқ йиллар ишлаган телевидениеда ҳам давлат матбуотида ҳам хабар берилмади.\nOzodlikOnline: 2016 йилда қандай ўзгаришларни кутаяпсиз?\nЎзбекистон президенти Ислом Каримов сўзларига кўра, 2015 йил Ўзбекистон учун “ҳар томонлама хосиятли ва файзли бўлди”. Хўш, Ўзбекистонликлар Юртбошининг бундай башоратига қўшиладими? Улар янги йилда қандай ўзгаришларни кутаяпти? Озодлик айни саволларга 4 январь¸ душанба куни Тошкент вақти билан 1900 дан бошлаб бир соат давомида жавоб излади.\nДўпписи оcмондан қайтиб тушмаган фермер, ёпиштирилган пахта ва “Ойболта”\nМамлакат қишлоқ хўжалиги ҳаёти 2015 йилда турли хил воқеаларга бой бўлди. Буғдой режасини бажардим деб дўпписини осмонга отган фермернинг дўпписи қайтиб тушмади. Бош вазир келишига қўштепаликлар терилган пахтани қайта чаноққа ёпиштириб чиқдилар. Энг муҳим воқеалар эса йилнинг охирига келиб бошланди. “Ойболта” тадбири қарздор минглаб фермерларни зор қақашатиб, уйидаги товуғигача мол-мулкини мусодара қилди.\nЎзбекистон телевидениесининг сухандони Абдумўмин Ўтбосаров вафот этди\n1 январь куни таниқли сухандон Абдумўмин Ўтбосаров вафот этди. 56 ёшида вафот этган Ўзбекистон миллий телевидениесининг энг машҳур сухандонларидан бири 31 декабрь куни президент Ислом Каримовнинг Янги йил табригини ўқиб эшиттирган эди. Шу боис унинг вафоти тўғрисидаги хабар кўпчилик учун кутилмаган бўлди.\nБалиқчида пенсия жамғармасидаги камомаддан сўз очган ходим судга тортилди\nАндижон вилояти Балиқчи тумани пенсия жамғармаси ходими жамғармадаги камомад юзасидан республика ва вилоят идорий органларига шикоят қилгани учун босимга учраётганини иддао қилди.\nТошкентда арзон Қорбобо қолмади, Қорқиз эриб кетди\nТошкентда 31 декабрда уйга Қорбобо ва Қорқиз таклиф қилиш нархи икки миллион сўмга чиқди. Бошқа кунларга эса 150 минг сўмга ҳам буюртма бериш мумкин. Айрим вилоятларда эса, ўтган Янги йил кечасида Қорқизлар зўравонликка учрагани учун уйларга эркак Қорқиз ёки Қорбобонинг ёлғиз ўзи бормоқда.\nҚаршида 13 нафар милиция ходими пора олиш, қийноқ ва асоссиз равишда ҳибсда ушлаб туриш каби 11 жиноятда айбдор деб топилиб, узоқ йиллик қамоқ муддатларига ҳукм қилинди. Жиноят қидирув бўлими ходимларига нисбатан суд жараёни ёпиқ эшиклар ортида ўтказилган.\nBahsOnline: Аския фазилатми ëки иснод?\nBahsOnlineнинг бу галги сонида сўз санъатининг аския жанри баҳс қилинди. Аския сўз санъатининг ижобий кўринишими ёки аксинча? Агар сиз ҳам бу баҳсга қўшилмоқчи бўлсангиз ҳар чоршанба куни Тошкент вақти билан соат 19.05дан кейин OzodlikOnline, OzodSkype, OzodOvoz Скайп манзилларига боғланинг.\nЎзбекистонда 30 нафар хорижлик журналист бор, холос\n29 декабрь куни Ўзбекистон ташқи ишлар вазирлиги расмий сайтида эълон қилинган рўйхатдан республикада хорижий оммавий ахборот воситаларининг атиги 30 нафар мухбири аккредитация қилингани маълум бўлди. Чет эллик журналистларнинг аксарияти Хитойдан – улар рўйхатнинг деярли ярмини эгаллаган.\nЎзбекистондаги айрим банклар халқаро VISA картаси беришни тўхтатди\nЎзбекистондаги айрим тижорат банклари мижозлар хорижга чиққанда фойдаланаладиган халқаро VISA пластик картаси беришни вақтинча тўхтатди. Банк мулозимлари бунинг сабабини валюта захирасининг камайганлиги билан изоҳламоқда.\nЎзбекистонда нафақадаги милиционерларнинг уйлари тортиб олинмоқда\nЎзбекистон Бош прокуратурасига яқин Озодлик манбасининг айтишича, бутун Тошкент бўйлаб кейинги 15 йил мобайнида хусусийлатирилган уйлар жиддий тафтиш қилинмоқда.


АҚШ парламентининг қуйи палатасида Президент Доналд Трампнинг Россия билан алоқаларини ўрганиш ниятидаги тинглов бўлди - «HARAKAT» XABAR AGENTLIGI :: Independent News Agency Harakat. Узбекистан, новости Узбекистана, политика Узбекистана, оппозиция Узбекистана\n22:51 - АҚШ парламентининг қуйи палатасида Президент Доналд Трампнинг Россия билан алоқаларини ўрганиш ниятидаги тинглов бўлди\nМаҳаллий вақт билан эрталаб бошланган ва “тинглов” деб аталадиган АҚШ Конгрессининг қуйи палатаси Вакиллар Уйининг Разведка бўйича Комитети мажлиси ҳозиргина, маҳаллий вақт билан пешиндан бироз кейин тамом бўлди.\nКомитет аъзолари Федерал Тергов Бюроси (Federal Bureau of Investigation - FBI) директори Жеймс Коми ва Миллий Хавфсизлик Агентлиги директори Майкл Рожерснинг Россия АҚШда ўтган йили бўлиб ўтган президентлик сайловларига қанчалик аралашгани ва ҳатто сайлов натижаларига таъсир кўрсатолган бўлиши ҳақидаги нутқларини тингладилар ва бир неча соат уларни саволлар билан кўмиб, бу воқеаларга ойдинлик киритишга ҳаракат қилдилар.\nАммо, аслида, бу йиғилиш Доналд Трампга қарши бўлишдан ташқари, унинг гўёки Россия билан махфий келишувлари атрофидаги миш-мишларни янада чуқурлаштириш ниятидаги йиғилишга айланиб кетди, ёки айнан шу мақсадда уюштирилган эди.\nУ ерда бўлган писқи-пасод гапларнинг ҳеч бир қизиқ тарафи ҳам бўлмади. Аммо, қуйидаги нуқталар алоҳида урғуланди, десак ҳам бўлади.\n1. Жеймс Коми ва Майкл Рожерс Россияни АҚШнинг душмани деб баҳоладилар, Россия АҚШдаги президент сайловларига аралашишга ҳаракат қилганинига ишонишларини кўрсатдилар, аммо бу ҳақда аниқ фактлар йўқлигини тан олдилар.\n2. FBI директори Жеймс Коми Доналд Трамп билан Россия ўртасида махфий келишувлар бўлгани ҳақидаги гаплар текширилаётганини алоҳида урғулади. Энг, қизиғи, шундай текширув ўтказилаётгани бугунги мажлисни жонли эфирда тарқатган ҳам телекаларнинг диққат марказида турди. Бу ҳақдаги ёзувлар экаранда доим ёзилиб турди ҳисоб.\n3. Доналд Трампнинг ўтган йилги сайлов олди кампанияси давомида Президент Барак Обаманинг топшириғи билан ўзининг телефондаги гаплашишлари эшитиб борилганини ҳақидаги иддаолларини исботловчи фактлар йўқ эканлиги Жеймс Коми ва Майкл Рожерс тарафидан айтилди.\nДоналд Трамп Вакиллар Уйидаги тинглов бошланаётган пайтларда ўзининг Твиттердаги саҳифасига бу тинлов устидан куладиган сўзлар ёзиб қўйди. Аслида, АҚШдек давлат парламентининг палаталаридан бирида бўлган бу йиғилиш жиддийликдан узоқ бўлган шундоқ ҳам кўриниб турарди.\nРасмда - Жеймс Коми ва Майкл Рожерс тинглов пайтида.


15:50 / 20.05.2015\nРоссиянинг етакчи мобил алоқаси компанияси «Мобильные ТелеСистемы» ОАЖ (МТС) 2015 йилнинг дастлабки чорагида Россия ва МДҲ давлатларидаги корхоналарининг молиявий ҳолати ва амалга оширилаётган ишлари бўйича чорак якунини тақдим этди. Мазкур ҳисобот компания расмий сайтида берилган.\nЧорак якунига кўра берилган ҳисоботда Ўзбекистонда фаолият олиб бораётган UMS ҚК 423,6 минг абонентга хизмат кўрсатиб келаётгани маълум бўлди.\nМТС томонидан ишлаб чиқилган ҳисобот-презентация кўринишидаги файлда маълумот берилишича, корхонанинг Ўзбекистондаги бўлими жорий йилнинг сўнггига қадар ўз абонентлари сонини 1,15 млн.га етказишни режалаштирмоқда.\nЭслатиб ўтамиз, Ўзбекистон ва МТС қўшма лойиҳаси асосида 2014 йилнинг 1 декабридан ишга туширилган UMS алоқа оператори дастлабки ойда жами бўлиб 118,1 минг абонентга эга бўлгани ҳақида хабарлар тарқалганди.


Жанубий ва Шимолий Корея чегарасида отишма юз берди\n08:50 / 03.05.2020\nЖанубий ва Шимолий Корея чегарасида отишма юз берди. Воқеа оқибатида жабрланувчилар бўлмаган.\nБу ҳақда Жанубий Корея штаблари бошлиқлари бирлашган қўмитасига таяниб “Рёнхап” ахборот агентлиги хабар берди.\nВоқеа маҳаллий вақт билан 3 май соат 07.41да юз берган. Жанубий кореялик ҳарбийларнинг таъкидлашича, Шимол биринчи бўлиб ўқ узган.\n“Демаркация чизиғининг марказий қисмидан Жанубий Кореядаги кузатув пости томон бир нечта ўқ узилган”, деб маълум қилинган Жанубий Кореяда.\nШундан кейин жанублик ҳарбийлар йўриқномага биноан, радиокарнай орқали бир нечта огоҳлантириш қилган ва Шимолий Корея томон иккита огоҳлантирувчи ўқ узган.\nВоқеа оқибатида моддий зарар ва жароҳатланганлар бўлмаган.\nМаълум қилинишича, жанублик ҳарбийлар шай ҳолатга келтирилган. Таъкидланишича, икки давлат ўртасидаги ҳарбий линия орқали воқеа тафсилотлари аниқлаштирилмоқда ва бундай воқеалар яна юз беришига йўл қўймаслик учун барча чоралар кўрилмоқда.\nТаъкидлаш жоиз, отишма Шимолий Корея етакчиси Ким Чен Ин унинг оғир аҳволдалиги ёки ҳаттоки ўлгани ҳақидаги гаплардан кейин 20 кун ичида биринчи марта омма олдида кўриниш берганининг эртасига юз берди.\nКорея яримороли расман уруш ҳолатида ҳисобланади, чунки 1950-1953 йиллардаги Корейс уруши тинчлик сулҳи тузиш билан эмас, балки ярашув ҳақидаги келишув имзоланиши билан тугаган. Икки давлат ўртасидаги қуролсизлаштирилган ҳудуд 38-параллел бўйлаб ўтиб, яриморолни деярли иккита тенг қисмга бўлади.\nСеул ва Пхеньян ўртасида 2018 йилдан бери илиқлик кузатилаётганди. Икки давлат спортчилари ҳаттоки Олимпиадада биргаликда иштирок этган. Шунингдек, икки давлат етакчилари ўртасида тарихда илк бор учрашув бўлиб ўтган. 2018 йил сентябрда Жанубий Корея президенти Мун Чжэ Ин ва Ким Чен Ин ўртасидаги 3-учрашувда ўзаро адоватнинг тўхтатилишини кўзда тутувчи келишув имзоланган. Бироқ 2019 йил ноябрда Жанубий Корея мудофаа вазирлиги Шимолий Корея Сариқ денгизда артиллерия отишмаларини ўтказгач, Шимолни ҳарбий келишувни бузганликда айблаган.\n14:48 / 10.05.2022\nЮн Сок Ёл Корея Республикаси президенти сифатида қасамёд қилди\n16:43 / 17.04.2022\nКХДР Япон денгизи томон яна икки снаряд учирди


4 Ноябрь 09:47\n«Нурли ер» дастури 2017 йилдан бери амалга оширилмоқда. 3 йил давомида 36,8 миллион квадрат метр уй-жой ёки 330 минг уй қурилди. 89 мингга яқин оила давлат томонидан қўллаб-қувватлаш чоралари билан қамраб олинди. Уларга арзон уй-жой ва имтиёзли кредитлар берилди», - деди М.Жаимбетов.\nУнга кўра, ўтган йиллар давомида уй-жой қурилишига 3,6 триллион тенгедан ортиқ сармоя киритилган.\n«Нурли ер» дастурини амалга оширишга қарийб 919 миллиард тенге давлат сармояси сарфланди. Киритилаётган хусусий инвестициялар ҳажми давлат инвестицияларидан олти баравар кўп. Бу дастурнинг самарадорлигини англатади«, - деди қўмита раҳбари.


Юрт равнақи йўлида бирлашамиз | "Адолат" СДП\nКейинги йилларда Ўзбекистонлик ёшлар сиёсат, “сиёсий имидж” борасида анча дадиллашди, десак муболаға бўлмайди. Тенгдошларимизни чет эл саҳналарида кўп кўринаётгани, улар билдираётган фикрларни хорижий давлатларда наъмуна сифатида олиниши, таклифлари янги ислоҳатларга туртки бўлаётгани эътиборли. Шунингдек, яқинда жорий қилинган “Ёшлар парламенти” ислоҳотлар натижаси сифатида кўзга ташланади. Бу эртамиз эгаларига бўлган ишончдир.\nБундан 3 йил муқаддам Ўзбекистон Республикаси Президенти Ш. М. Мирзиёев БМТ минбарида “Бутун жаҳон ёшлар ҳуқуқлари тўғрисида” Конвенция ишлаб чиқиш замон талаби эканлигини айтиб, ўз таклифларини билдирган эди. Бугунги кунда деярли барча мамлакат бу ташаббусни қўллаб- қувватламоқда.\nШу йилнинг 12-13 август кунлари “Ёшлар 2020: глобал миқёсдаги бирдамлик, барқарор тараққиёт ва инсон ҳуқуқлари” мавзусида ўтказилган инсон ҳуқуқлари бўйича Самарқанд форуми бу йўлда катта қадам бўлди. Форум аввалида Ўзбекистон Республикаси Президентининг табриги ўқиб эшиттирилганда шу юрт фарзанди сифатида қалбим қувончга тўлди. Ўзимда қандайдир масъулият, янада катта куч сездим. Олдимга шу юрт равнақи, келажаги учун нима қилдим, деган саволни қўйдим.\nАслида, бизга Конвенция керакми? Албатта, бутун дунёга керак. Оддий мисол: аҳолисининг 60 фоизини ёшлар ташкил этадиган Ўзбекистон ёки қарийб 2 млрд. дан ортиқ ёшлар ташкил этадиган дунё мамлакатларининг ёшлари ҳуқуқларини бирлашиб, ҳимоя қилишар экан, янги дунё ва янги ислоҳотлар учун кафолатланган келажак берилган бўлади. Деярли ҳар бир модератор Форумда иштирок этар экан, сўз боши ва охирида ўзбекча сўз ва такаллуф қилиши фахр туйғусини янада жонлантирди ва бунинг замирида катта масъулият ҳам юклади.\nБугунги долзарб муаммолар ечими эртанги келажагимиз учун муҳим ахамият касб этади. Шундай экан бирлашиб, дунё ривожи учун “Ўзбек ёшлар модели”ни киритишимиз лозим. Бу юртимиз эртасининг янада ривожланишига хизмат қилади.\nҳузуридаги “Ёшлар парламенти“ аъзоси


Коронавирус: Ўзбекистонда кунлик ўсиш кўтарилишда давом этмоқда, яна икки бемор вафот этди\nСоғлиқни сақлаш вазирлиги сўнгги бир кун ичида Ўзбекистонда 342та янги касалланиш ҳолати қайд этилгани ва 2 бемор вафот этгани ҳақида хабар берди. Айни вақтда шифохоналарда даволанаётган беморлар сони қарийб 2 минг нафар, шундан 109 нафар бемор ўта оғир аҳволда.\n«2021 йил 17 апрель ҳолатига кўра, Ўзбекистонда коронавирус инфекцияси қайд этилганлар сони 86680 (+342) нафарни ташкил этмоқда», дейилади ССВ хабарида.\nКунлик ўсиш бўйича Ўзбекистон бўйича ҳам, Тошкент шаҳрида ҳам йил бошидан буён энг юқори кўрсаткичлар қайд этилди. Бундан аввалги антирекорд 16 апрель куни қайд этилган, бир кун аввал 316 кишида COVID-19 тасдиқланганди. Ўзбекистонда ўтган йил сентябридан буён кунлик касалланиш кўрсаткичи 300дан юқори бўлиши кузатилмаганди.\n7 нафари Қорақалпоғистон Республикасида,\n3 нафари Андижон вилоятида,\n8 нафари Жиззах вилоятида,\n3 нафари Наманган вилоятида,\n29 нафари Самарқанд вилоятида,\nБухоро вилоятида 8 нафар,\nНаманган вилоятида 5 нафар,\nСамарқанд вилоятида 22 нафар,\nТошкент вилоятида 37 нафар,\nТошкент шаҳрида 125 нафар бемор тузалиб, касалликдан соғайганлар жами 84043 (+205) нафарга етди ва соғайиш кўрсаткичи 97 фоизни ташкил қилмоқда.\nШунингдек, 2 нафар коронавирусга чалинган бемор вафот этиб, касалликдан вафот этганлар сони 638 нафарни ташкил қилди.\nАйни пайтда тиббиёт муассасаларида 1999 нафар бемор даволанмоқда, шундан 238 нафари оғир, 109 нафари эса ўта оғир аҳволда. Ўзбекистонда шифохоналарга ётқизилган беморлар сони 2 мингдан ошиқ бўлиши сўнгги бор ўтган йил сентябрида қайд этилган.\nКоронавирус: Яна икки бемор вафот этди, шифохонага ётқизилганлар сони 3,9 мингдан ошиқ\n10:33 / 16.05.2021\nКоронавирус: Яна 300дан ортиқ янги ҳолат қайд этилиб, бир бемор вафот этди


08:10 / 08.11.2017\nМихаил Саакашвили Украина президенти импичменти ва аксилкоррупцион суд ҳақидаги қонунларни қабул қилишни қўллаб-қувватлаш мақсадида 12 ноябрда марш ўтказишни таклиф қилди. У бу ҳақда Олий рада олдидаги Конституция майдонидаги намойишда айтиб ўтди.\n“Мен якшанба куни президент импичменти ва аксилкоррупцион суд ҳақидаги қонун қабул қилиниши учун марш ўтказишни, йиғилиб ва ўзимизнинг юришимиз билан бу талабни қўллаб-қувватлашни таклиф қиламан”, деб айтган Саакашвили.\nСаакашвилининг айтишича, “ҳукуматга ўзига келишга йўл бермаслик ва курашни охиригача етказиш керак”. Саакашвили агар Украина ҳукумати намойишчилар талабларини бажармаса, унда 3 декабрда “халқ импичменти”ни бошлашни таклиф қилган. “Агар улар ҳеч нарса қабул қилишмаса, унда Украина халқи кимга импичмент эълон қилиш, кимни бўшатиб юбориш ва қачон янги сайловлар ўтказишни ўзи ҳал қилади”, деб айтган Саакашвили.\nСаакашвили 29 октябрдаги норозилик акциясида Украина президентининг муддатдан аввал сайловларини ўтказишни таклиф қилганди. Унинг айтишича, Украина президенти Пётр Порошенко ва парламент намойишчилар талабларини бажармасалар, унда “кетишлари” керак. Саакашвилининг айтишича, у ва унинг тарафдорлари давлат тўнтарувига тайёргарлик билан шуғулланмаяптилар, бироқ намойишчиларда “ҳокимиятни алмаштириш учун механизм” мавжуд.\nМихаил Саакашвили халқ импичменти\nСаакашвили тарафдорлари: Украина бош прокурори болта билан ҳужум қилди


"Ахборот" нақд пул муаммоси ҳақида гапирди - BBC News O'zbek\n"Ахборот" нақд пул муаммоси ҳақида гапирди\nФото муаллифлик ҳуқуқи Mtrk.uz\nImage caption Охирги вақтда "Ахборот" информацион дастурида жамиятдаги камчиликлар ҳақида гапирила бошланди.\nОддий ўзбекистонликлар орасида "Жаннатдан репортаж" деб олган "Ахборот" янгиликлар телевизион дастурининг мавжуд муаммоларни ёритишни бошлагани кўпчиликни қувонтирмоқда.\nЗукко халқ Ўзбекистондаги реал ҳаёт ва давлат телеканаллари, радиостанциялари ҳамда матбаа нашрлари ёритаётган мавзулар орасидаги фарқни аллақачон илғаган, "Ахборот" теледастурини "Жаннатдан репортаж" деб атаганига ҳам 20 йилдан ортиб қолди.\nСабаби, асосий давлат телеканаллари бўлган "Ўзбекистон" ва "Ёшлар"да ташкил этилганларидан буён ҳар бир кадр, ҳар бир айтилган ва ёзилган сўз қаттиқ цензура қилинган, одамларни қийнаган муаммолар энг охирги марта 1992 йил бошларида телевизорда гапирилишига рухсат берилган эди.\nТаниқли журналист Жаҳонгир Муҳаммад телевидение раҳбарлигидан истеъфо беришига 16 январдаги Тошкент Вузгородогидаги талабалар норозилиги ҳақидаги лавҳанинг эфирга узатишга рухсат берилмаганини айтган эди.\nКейинги йилларда эса жамиятдаги ўткир муаммолар мавжудлиги ҳақида гапириш у ёқда турсин, телерадиокомпаниянинг "Пахтакор" метросидаги биносига яқин кўчадаги ночор аҳволни кўрсатиш ҳам буткул тақиқланган эди.\n"Ахборот" ёки "Давр" информацион дастурлари ҳали кундузи ёзиб олинар, қайта-қайта цензорларнинг "просмотр"идан ўтказиларди.\n"Девон"дан(президент маъмуриятидан) фармон ёки қарор келиб қолса, информацион кўрсатув бошланиши қайта видеотасмага ёзилиб матн сухандонга ўқитиларди.\nБугунга келиб 32 миллионли халқнинг аксари истиқомат қилаётган уйларнинг ҳақиқий аҳволи "Ахборот" дастурида кўрсатилаётгани ҳам ўзбекистонликларни, ҳам Ўзбекистондаги матбуот эркинлигини кузатаётган ташкилотларни хурсанд қилаяпти.\nЯнварь ойи охирида Президент Шавкат Мирзиёев Хива туманидаги Чодра қишлоғига борди ва давлат телеканаллари илк бор Ўзбекистоннинг аксар қишлоқларидаги ҳақиқий шароит қандай эканини намойиш этди.\nImage caption “Ахборот” кўрсатуви фақат ялтир-юлтирни намойиш этарди\nМарҳум президент Ислом Каримов раҳбарлиги йилларида фақат бир киши кўриши учун намунали уй, янги бино, ҳашаматли кўринишлар ташкил қилинар, телеканаллар тасвирга олиб бўлганидан кейин уй ичидаги жиҳозлар яна қайта олиб чиқиб кетилган ҳоллар кўп бўлган.\n8 май куни "Ахборот" информацион дастури халқ қабулхоналари фаолияти ҳақида бир неча сюжет намойиш этди, улардан бирида ўз маошини нақд пулда ололмаган киши ортида Президент Мирзиёевнинг раҳбарларнинг халқ дарду-ташвиши билан яшашлари лозимлиги ҳақидаги чақириғи кўрсатилди.\nХалқ қабулхонасига мурожаатдан кейин Бухоро вилояти яшовчиси муаммоси бир соатда ҳал бўлганини айтди.\nДемакки, матбуотнинг муаммони кўтариб чиқаётгани муаммо ҳал бўлишига кўмаклашмоқда.\nАммо шуни ҳам эслатиш керакки, кўп йиллар давомида халқ арзу-доди битилган ҳужжатларни "футбол қилишга" ўрганиб қолган амалдорлар бир кунда халқ ғамхўрларига айланиб қолганлари йўқ.\nУлар ўша йиллари бу борада "кўп тажриба орттирганлар".\nХусусан, Президент Виртуал Қабулхонасига қилинган шикоят ҳал бўлди, деб Тошкентга ҳисобот ёзиб юбориб, аризачига босим ўтказиш ёки "менинг муаммом ҳал бўлди", деган мазмунда қоғоз ёзишга мажбурлаш ҳоллари бугун ҳам кузатилмоқда.\nЯнгича ишлашга журналистларнинг юраги "ўт бўлиб ёняпти" деб ҳам бўлмайди.\nПрезидент Мирзиёев Миллий Телерадиокомпания раисини ўзгартирди.\n"Ахборот" кўрсатувига таҳририят алоҳида дирекция бўлган йиллари раҳбарлик қилган Бобур Алихонов қайтгани хабар қилинди.\nШундан кейин "Ахборот"даги хориж хабарлари фақат бахтсиз ҳодисалар жамланмасидан иборат бўлмай қолди.\n"Ура-урачилик замони ўтди. Телевизорда танқидий ва таҳлилий материаллар бериш керак. Одам кўрсатувларни соғиниб кутиши керак. «Ахборот» кўрсатувини ўзгартиришимиз керак", деб айтган Президент Шавкат Мирзиёев 30 март куни видеоселектор орқали ўтказган мажлисида.\nЎзбекистонликлар чиндан ҳам "Ахборот"нинг ўзларининг дарду-ташвишларини бутун Ўзбекистонга кўрсатадиган, бунинг ортидан эса муаммолари ҳал бўладиган соғинчли кўрсатув бўлишини хоҳлашади.\nТадбиркорлар ҳимоячиси фақат Президентга бўйсинади


Фарғоналик аёллар спорт машғулотларида мунтазам қатнашмоқда\nCпорт саломатлик гарови. Инсон қайси ёшда бўлмасин спортга ошно бўлса, саломатлиги мустаҳкам, кайфияти чоғ бўлади. Ўзбекистон анъанавий таэквондо федерацияси Фарғона вилоят қошида ташкил этилган кекса аёллар учун соғломлаштириш клуби аъзолари ана шу тамойилни амалда исботлай олганлардан.\nҲафтанинг 3 куни давомида спорт клуби кекса бувижонлар билан гавжум. Қолаверса, бу ерда 45 нафар аёл уй юмушларидан ортиб, машғулотларда иштирок этишга интилмоқда. Уларнинг аксарияти вилоят миқёсида ташкил этилаётган мусобақаларда ҳам нуфузли натижаларга эришмоқда.\n55 ёшдан 82 ёшгача бўлган дуогўй бувижонлар ҳам ёшлардек шижоат билан спорт машғулотларида қатнашмоқда. Шу кунга қадар ана шундай бувижонларнинг 200 нафари спорт клубидан миннатдор бўлишди. Негаки, бу ердаги жисмоний ҳаракатлар туфайли улар бел ва оёқ оғриғи, остехондроз каби касалликлардан халос бўлмоқда.\nСпорт клуби кекса авлод вакилларининг бўш вақти сермазмун ўтиши ва уларнинг саломатлигини мустаҳкамлашда муҳим ўрин тутмоқда. Энг асосийси унинг бардавом фаолият юритишидан катта-ю кичик бирдек манфаатдор.


Камида 300 000 африкалик коронавирус қурбонига айланиши мумкин - Hidoyat.uz\nКамида 300 000 африкалик коронавирус қурбонига айланиши мумкин\nАсосий саҳифа Янгиликлар Дунё янгиликлари Камида 300 000 африкалик коронавирус қурбонига айланиши мумкин\nЧоп этилди Aprel 19, 2020 Камида 300 000 африкалик коронавирус қурбонига айланиши мумкинda fikr bildirishni o'chirish\nЖума куни БМТнинг Африка бўйича иқтисодий комиссиясининг (UNECA) хабар беришича, CОVID-19 пандемияси камида 300 000 африкаликнинг ўлимига сабаб бўлиши ва 29 миллион кишини ўта қашшоқ ҳолга келтириши мумкин.\nҲозирда Африканинг 54 та мамлакатида 20 мингдан камроқ одам коронавирусни юқтириб олган. Дунё бўйича икки миллиондан ортиқ кишининг касаллангани инобатга олинса, бу жуда кичик рақам бўлиб кўриниши мумкин. Аммо ЖССТ Африкада келаётган уч ва олти ой ичида 10 миллионга яқин одам касалланиши мумкинлиги ҳақида огоҳлантирган.\n“Соғлиқни сақлаш ва ижтимоий хавфсизликни таъминлаш учун бизга камида 100 миллиард доллар керак. Бизнинг ҳисоб-китобларимизга кўра, Африкада CОVID-19 нинг иқтисодий таъсири туфайли 5 миллиондан 29 миллионгача бўлган одамнинг кунлик эҳтиёж учун сарфлайдиган маблағи 1,9 долларга тушади. Бу қашшоқлик чегарасидир”, дейилади UNECA ҳисоботида.\nБу йил биргина Нигерия нефть экспортидан келадиган 14 миллиарддан 19,2 миллиард долларгача маблағни йўқотади. Шунингдек, Африкадан экспорт қилинадиган бошқа товарларнинг нархлари ҳам пасайган.\nҚозоғистонда якуний имтиҳонлар бекор қилинди\nТаиландда карантинга олинган паркдан қочган фил фермернинг ҳаётига зомин бўлди


Кобулда Афғонистон ҳарбийларига қарши уюштирилган ҳужум оқибатида 27 аскар нобуд бўлди.\n15 май 2021, Тошкент вақти: 04:46\nХабарларга кўра, шанба куни эрталаб Афғонистон армияси кийимидаги худкуш кимса элликка яқин аскар автобусга чиқаётган пайтда ўзини портлатган. Ўлганлардан ташқари 21 ҳарбий яраланган.\nАфғонистон президенти Ҳомид Карзай содир этилган ҳужум терроризмга қарши олиб борилаётган кураш янада кескин бўлиши кераклигини яна бир марта кўрсатганини таъкидлади. Шу билан бирга, у “Толибон” ҳаракати раҳбари мулла Умар билан тинчлик музокаралари ўтказишга тайёрлигини маълум қилди.\nАйнан “Толибон” жорий йилда амалга оширилган юздан ортиқ худкуш ҳужуми учун масъулиятни ўз зиммасига олган.\nШунинглек, толиблар Халқаро қизил хоч жамиятининг 26 сентябрь куни ўғирлаб кетилган тўрт ходими қўйиб юборилганини маълум қилди.


20:02 / 16.01.2019\nЎтган йилда содир бўлган катта ўзгаришлар бозор инфратузилмасининг асосий шаклларидан бири ҳисобланган биржа институтлари соҳасига ҳам таъсир ўтказди. Хусусан, Ўзбекистон Республика товар-хом ашё биржаси 2018 йилда ривожланишнинг янги босқичига кўтарилди. Бунга биринчи ўринда товар бозорлари, биржа фаолияти ва электрон тижоратни ривожлантириш бўйича бир қатор муҳим меъёрий-ҳуқуқий ҳужжатларнинг қабул қилиниши туртки берди.\nУмуман олганда, ўтган йил давомида “ЎзРТХБ” АЖ да очиқ биржа савдолари орқали ички ва ташқи бозорларга сотиладиган товарлар ҳажми ўсди ва уларнинг номенклатураси кенгайди, барча хўжалик юритувчи субъектлар, жумладан, тадбиркорларнинг моддий-техника ресурсларидан фойдаланиш имконияти ошди, товар бозорларида соғлом рақобат кучайди ва реал бозор шароитларини ҳисобга олган ҳолда товарларга нарх белгилашнинг замонавий механизми жорий этилди. Шу билан бирга, ЎзРТХБ ўз мижозлари учун янги хизматларни тақдим этган ҳолда бизнес жараёнларга инновацион ечимларни фаол равишда жорий этишни давом эттирди.\nБиржанинг товар айланма динамикаси унинг фаолиятини баҳолашда энг муҳим кўрсаткичларидан бири сифатида ўтган йил якунларини яққол намоён этмоқда. 2018 йилда ЎзРТХБ да имзоланган битимларнинг қиймати 31,8 трлн сўмни ташкил қилди, бу эса 2017 йилги натижадан 2,3 баробар ортиқ эканлигини кўрсатди. Бундан биржа савдоларининг улуши 90 фоиз ёки 28,7 трлн сўмни ташкил қилади. Сотув ҳажмининг реал ўсиши қуйидаги биржа товарлари бўйича қайд этилган: Минерал ўғитлар – 8 карра, дизель ёқилғиси – 7 карра, қора металл прокати – 4 карра, пахта линти – 2,5 баробар, цемент – 61% ва полипропилен – 40,2% га ошган. Биржанинг котировка варағига 9,5 мингта янги стандарт шартномалар киритилган, шу жумладан 112 та янги шартномалар экспорт позициялари учун очилди.\nБиржа айланмасининг ўсиши натижасида электрон савдоларга 37 мингдан зиёд янги мижозлар жалб этилди, уларнинг асосий қисмини тадбиркорлар ташкил қилади. Шу ўринда биржада кичик бизнес ва хусусий тадбиркорлик субъектлари иштирокида тузилган битимларнинг умумий ҳажми 2017 йилга нисбатан 70% га ўсиб, 15,9 трлн сўмга етди. Улар биржа орқали 11,2 трлн сўмга тенг товарларни харид қилишган ва ўзларининг 4,7 трлн сўмлик маҳсулотларини сотишган.\nУшбу кўрсаткичлар бир томондан мамлакатимизда сон ва сифат жиҳатдан тадбиркорлик фаолияти ривожланаётганлигидан далолат берса, яна бир томондан улар замонавий савдо операцияларини амалга оширишдан асосли равишда манфаатдор эканлигини ҳам намоён этмоқда.\nШу билан бирга ЎзРТХБнинг истиқболли йўналишларидан бири ҳисобланган электрон тижорат соҳасида ҳам сезиларли ўзгаришлар қайд этилди. 2018 йилда avtoraqam.uzex.uz сайтида 24,0 мингдан зиёд автомобиль рақам белгилари сотилди. Авторақамлар савдоси ўтган йилнинг июль ойида уларнинг бошланғич нархлари пасайтирилгандан сўнг кескин ошди. Онлайн аукцион орқали сотилган автомобиллар учун давлат рақам белгиларининг умумий қиймати 121,7 млрд сўмдан ошиб кетди, уларнинг ўртача баҳоси эса 5,1 млн сўмни ташкил қилди.\nКўриб чиқилаётган давр мобайнида кўргазма-ярмарка савдолари платформасида В2В келишувларнинг ҳажми 1,1 трлн сўмдан ошди. Бу борада энг катта улушларни кимё саноати (38%), металл маҳсулотлари (14%), озиқ-овқат маҳсулотлари (11%) ва қурилиш материаллари (5%) эгаллайди.\n2018 йилдаги яна бир янгиликлардан бири Ўзбекистон Республикасининг “Давлат харидлари тўғрисидаги” Қонунининг қабул қилиниши ва “ЎзРТХБ” АЖнинг давлат харидлари бўйича махсус ахборот портали – xarid.uz нинг оператори этиб тайинланганлиги бўлди. Мазкур портал орқали бутун республика бўйлаб товар етказиб берувчилари, хусусан бизнес субъектлари онлайн режимда давлат буюртмаларини амалга ошириш имконига эга бўлдилар. Бу ўз навбатида давлат харидларининг очиқлигини таъминлаш, соҳада “хуфиёна иқтисодиёт” элементларини бартараф этиш ва рақобат муҳитини шакллантиришга хизмат қилди.\nШуни таъкидлаш керакки, давлат харидларининг электрон тизимига киритилган яна бир муҳим янгилиликлардан бири бу – электрон харидларни фақат электрон рақамли имзо ёрдамида амалга оширилиши ва шартнома шартларини бажарилиш кафолатини ҳисоб-китоб клиринг палатаси орқали таъминланиши бўлди.\nБуларнинг натижасида, 2018 йил давомида xarid.uz портали орқали қиймати 1,9 трлн сўмдан ортиқ 513 мингта битимлар имзоланди. Шу билан бирга, бюджет ва корпоратив буюртмачилар 320,0 млрд сўм маблағ тежаб қолишга муваффақ бўлдилар. Тузилган битимларнинг 96% га яқини кичик бизнес ва хусусий тадбиркорлик субъектларига тўғри келди.\nЎзбекистоннинг ташқи дунёга янада кенгрок очилиши шароитида “ЎзРТХБ” АЖ раҳбарияти ташқи алоқаларни ўрнатиш ва хорижий ҳамкорлар, биринчи навбатда, яқин қўшни мамлакатларнинг биржалари билан ўзаро манфаатли муносабатларни шакллантиришга эътибор қаратди. Натижада Қозоғистоннинг “ЕТС” савдо биржаси, “Қирғизистон фонд биржаси” АЖ ва “Белоруссия универсал товар биржаси” АЖ билан ҳамкорлик тўғрисида келишувлар имзоланди. “Москва биржаси” АЖ, “Санкт-Петербург халқаро товар – хом ашё биржаси” АЖ, “Каспий” товар биржаси” АЖ, “Тожикистоннинг Осиё фонд биржаси” АЖ ва Туркиянинг “Borsa Istanbul” фонд биржаси билан биржалараро ишбилармонлик алоқалари ўрнатилди. МДҲ Халқаро биржалар уюшмаси, Евро-Осиё фонд биржаси Федерацияси (FEAS) ва Халқаро фьючерс уюшмаси (AFМ) билан ўзаро ҳамкорлик алоқалар янада кучайтирилди.\nИмзоланган келишувларни амалда татбиқ этиш ишлари доирасида биржа савдоларини ташкил қилиш юзасидан тажриба алмашилди, савдо тизимларини бирлаштириш ва ўзаро ҳамкорлик борасида семинарлар, форумлар ва учрашувлар ўтказилди, томонларнинг брокерлик идоралари ўзаро аккредитация қилинди. Шу билан бирга Олма-ота ва Минск шаҳарларида ЎзРТХБнинг хорижий савдо майдончалари очилди. Бундан кўзланган асосий мақсад – маҳаллий товарларни ташқи бозорларига олиб чиқишдан иборатдан. Ана шу ютуқлар самараси ўлароқ, биржада амалга оширилган экспортнинг ҳажми 2,1 каррага ошиб, 125,9 млн АҚШ долларни ташкил қилди. Экспорт тушумида энг катта улушларга пахта толаси (35%), полиэтилен (29%), мис (13%) ва саноат мойи (6%) эга бўлди.\nТовар бозорларида барқарорликни таъминлаш мақсадида биржа савдоларига бевосита импорт товарларини ишлаб чиқарувчиларни жалб қилишга хизмат қилувчи бутунлай янгича бозор механизми жорий этилди. Масалан, Қозоғистоннинг “SAS-Tobe Technologies” цемент заводи 2018 йилнинг август-декабрь ойларида ЎзРТХБнинг биржа савдолари орқали қиймати 1,7 млрд сўмга тенг 4,2 минг тоннадан зиёд цемент сотди. Мазкур ишлаб чиқарувчининг импорт цементи бўйича биржа котировкаси ўртача ҳисобда 1 тонна учун 421,7 минг сўмни ташкил қилди. Бу эса резидентлар томонидан ўтган йил мобайнида олиб кирилган ва биржа савдоларида сотилган цементнинг ўртача баҳосидан 34% га паст эканлигини кўрсатди.\nШу тариқа, 2018 йил биржа савдоларини ривожлантириш ва эркинлаштириш, электрон тижоратни оммалаштириш ва биржа амалиётига инновацион ечимларни жорий қилишда муҳим давр бўлди. Бир вақтнинг ўзида “ЎзРТХБ” АЖ ўз фаолиятининг мамлакатимизда амалга оширилаётган бозор ислоҳотларининг янги моделига мос тарзда товар сегментларида очиқ-ойдинлик, шаффофлик ва рақобат каби анъанавий биржа принципига асосланган ҳолда муваффақиятли давом эттирди.\n“ЎзРТХБ” АЖ Матбуот котиби\nКоронавирус сабабли Европа ва АҚШдаги фонд биржаларида кескин пасайиш кузатилмоқда\nТадбиркорлик ва рақобатга таъсир кўрсатувчи ҳужжатлар сони камида 25 фоизгача қисқаради


Ўзбекистонликларнинг катта қисми ойликдан даромад кўради. Аҳолининг асосий пул манбаи аниқланди – Kommers.uz\nИқтисодиёт\t15:40 | 9.11.21\nЎзбекистонликларнинг катта қисми ойликдан даромад кўради. Аҳолининг асосий пул манбаи аниқланди\nДаромади 7 млн сўмгача бўлган сўров иштирокчилари улуши 86 фоизни ташкил этган\nЎзбекистон Марказий банки томонидан аҳолининг турли гуруҳлари истеъмол кайфиятини ўрганиш бўйича навбатдаги сўровлар ўтказилди. Бу ҳақда банк томонидан тайёрланган аҳолининг истеъмол кайфияти шарҳида маълум қилинди.\nҚайд этилишича, 2021 йилнинг III чораги якуни бўйича ўтказилган сўровда респондентларнинг келгуси даромадлари бўйича кутилмалари II чоракдаги 7,3 банддан 8,8 бандгача юқорилаган. Кузатувларга кўра, сўровда иштирок этган даромадлари 7 миллион сўмгача бўлган респондентлар улуши жамига нисбатан 86 фоизни ташкил этмоқда (II чорак якунлари бўйича — 83 фоизга тенг).\nМаълум бўлишича, иштирокчиларнинг қарийб 70 фоизи даромадларининг асосий манбаи ойлик иш хақи, 15 фоизга яқини эса тадбиркорлик фаолиятидан олинадиган даромадларга тўғри келишини таъкидлашган. Хориждан пул ўтказмаларни қайд этган респондентлар улуши эса 3,4 фоизга тенг.\nФото: Марказий банк ҳисоб-китоблари\nШу билан бирга, ҳудудлар кесимида ҳам расмий ойлик иш ҳақи асосий даромад манбаи эканини кўриш мумкин. Хусусан, Тошкент шаҳри (68,8 фоиз), Бухоро (61 фоиз), Андижон (58,7 фоиз) ва Тошкент вилоятлари (58,1 фоиз) респондентлари жавобаларида ойлик моашнинг асосий даромад сифатида юқори улушлар қайд этилган.\nШунингдек, тадбиркорлик фаолияти шуғулланишни қайд этган респондентларнинг катта қисми Навоий, Қорақалпоғистон Республикаси, Жиззах, Наманган ва Хоразм вилоятлари ҳиссасига тўғри келган.\nАввалроқ Ўзбекистонда энг юқори пенсия бериладиган ҳудудлар рейтинги эълон қилинганди. Шунингдек, Шавкат Мирзиёев Ўзбекистон аҳоли даромадлари ўртачадан юқори бўлган давлатлар қаторига чиқишини айтгани ҳақида хабар берилди.


Рустам Ражабов: Енгил машиналар сифатсиз бўлса, GM ўз серверига уланишни ёпиб қўйган бўлар эди\n15:50 / 06.07.2019 21099\nkun.uz / Ўзбекистон\nUzauto Motors ишлаб чиқараётган автомобиллар сифатсиз бўлганида GM раҳбарияти бу заводни ўз дастурлари билан таъминлашни тўхтатган бўлар эди. Uzauto Motors бош директори в.б. Рустам Ражабов «Ўзавтосаноат» АЖ таркибига кирувчи корхоналарга уюштирилган пресс-саёҳат доирасида шундай баёнот берди. Унинг айтишича, янги автомобиллар сифати GM стандартига мос келмаганида компания ўз дастурларини тақдим этишни тўхтатган ва завод ҳам ўз фаолиятини тўхтатишга мажбур бўлган бўларди.\n«Заводда мана жуда кўп ахборот ва инновацион технологиялардан фойдаланилади. Қанчалик мураккаб тизим ишламоқда. Аксар ишлаб чиқариш жараёни автоматлаштирилган ва уйғунлаштирилган. Бундан ташқари ахборот хавфсизлиги ҳам юқори даражада таъминланади.\nЯна бир гап. Автомобиллар борт компьютерига махсус дастур ўрнатиш жараёни flashing дейилади, ўша керакли дастур GM компаниясининг серверидан келади бизга. Шу билан бирга, заводнинг автоматлашган жараёни-ю, ишлаб чиқилаётган автомобиллар сифатини назорат қилиш каби бошқа-бошқа амалиётларни бошқариш учун минглаб IT маҳсулотлар бор.\nШу ўринда, айтиш жоизки, бизнинг GM билан келишувимизга мувофиқ, агар биз ишлаб чиқараётган автомобиллар сифатсиз бўлганида ёки GM стандартига мунтазам жавоб бермаслиги кузатилганида, Америка компанияси серверни узиб қўйган бўлар эди. Ҳозирча, бундай ҳолат қайд этилгани йўқ», - деди Uzauto Motors бош директори в.б. Рустам Ражабов.\n«Farg’ona-Avtomarkaz» дилерлик маркази раҳбари йўл қўйилган камчиликлар учун вазифасидан озод этилди\nUzauto Motors раҳбари президентнинг компанияга нисбатан танқиди ўринли бўлганини таъкидлади\nUzauto Motors 7 йилда қанча солиқ тўлаган ва сифат кўрсаткичлари қандай?


«МЕҲРНИНГ ВАТАНИ ЎЗБЕКИСТОНДИР!» ХАЙРИЯ КОНЦЕРТИДАН! 23.09.2018 06:30\nКуни кеча «Халқлар дўстлиги» санъат саройида Мурувват ва Саховат уйлари фаолиятини қўллаб-қувватлаш Республика Васийлик Кенгаши томонидан\nЎзбекистон Мустақиллигининг 27 йиллигига бағишланган «Меҳрнинг Ватани Ўзбекистондир!» хайрия концерт дастури ўтказилди.\nТадбир давомида санъаткорлар ва болажонлар томонидан Ўзбекистон, юрт мадҳи, тинчлик, меҳр-оқибат, эзгуликни тараннум этувчи куй-қўшиқлар янгради. Мазкур концертнинг ўзига хос жиҳати, унда санъаткорлар билан биргаликда “Саховат” ва “Мурувват” уйлари тарбияланувчилари ҳам иштирок этишди.\nМазкур Хайрия тадбирида Ўзбекистон ва Қорақалпоғистон Халқ артисти Озодбек Назарбеков,\nЎзбекистон Халқ артисти Зулайҳо Бойхонова, Ўзбекистонда хизмат кўрсатган артистлар Равшан Комилов, Оғабек Собиров,\nхонандалар Ҳилола Ҳамидова,\nНаргиз, Азиза Низамова, “Ниҳол” мукофоти совриндори Рухшона ва бошқалар ўзларининг мазмунли, қалбга яқин таъсирли қўшиқларини ижро қилдилар.\nОзодбек Назарбеков ижросидаги “Меҳрнинг Ватани Ўзбекистондир!” қўшиғидан сўнг, Ўзбекистон Халқ артистлари Ёқуб Аҳмедов ва Ёдгор Саъдиев ҳам саҳнага чиқиб, ўзларининг самимий фикрларини баён этишди.\nБу концерт айниқса имконияти чекланган болажонларга жуда катта қувонч бағишлади. Халқимиз азалдан меҳр-оқибатли халқ, бу хайрия концерти ҳам, Давлатимиз, халқимиз томонидан уларга бўлган меҳр, эътиборнинг яна бир намунасидир.\nЎзбекистон ва Қорақалпоғистон Халқ артисти Озодбек Назарбеков: - Бир неча йилдан буён анъанага айланган ҳолда, мана шундай эзгулик истагидаги концертлар туфайли, Мурувват ва Саховат интернат уйларида яшовчи имконияти чекланган, катта саҳналарни орзу қилган истеъдодлар, таниқли санъаткорлар билан бир саҳнада қўшиқ айтиб, олам-олам қувонч, бир умр ёдида қоладиган онларни ҳис қилишмоқда, деб айта оламан. Бу йилги концерт дастури айниқса, барчасидан ўзгача! Номланишининг ўзиёқ менга жуда ҳам маъқул бўлди! Чунки, бу йилги концерт “Меҳрнинг Ватани Ўзбекистондир!” номи, шиори остида ўтказилди. Дарҳақиқат, ҳеч кимга сир эмас, ўзбек халқи азал-азалдан бошқа инсонларга қўл чўзиб, бундан роҳат топган халқ! Бу сафар ҳам, мана шу тадбирни амалга оширишда бир неча фидоий инсонлар, ташкилотлар сидқидилдан самимий ёрдам беришди. Бу албатта, ўзбек халқига хос эзгуликдир. Бу тадбирлар ҳар бир инсонда шукуроналик туйғуларини шакллантиради, натижада умидсизликка тушаётган инсонда ҳам умид пайдо бўлиб, жамиятда ўз ўрнини шакллантиришида ижобий таъсирини кўрсатади, деб ўйлайман. Фурсатдан фойдаланиб, ҳамиша меҳрнинг Ватани Ўзбекистон, бўлиб қолишини тилаган бўлардим!


Қоракўл тумани ҳокимининг туман тадбиркорларига мурожаати\nМамлакатимиз тараққиётини янада юксак босқичга кўтариш мақсадида Муҳтарам Президентимиз Шавкат Миромонович Мирзиёев томонларидан қабул қилинган Ҳаракатлар стратегиясида белгиланган улуғвор вазифаларни рўёбга чиқаришга қатъий киришганимиз биз учун янги уфқ ва имкониятлар очиб бермоқда.\nАйниқса, сўнги уч йил ичида биз Қоракўлликлар ҳаётида ҳам туб ўзгаришлар, мисли кўрилмаган янгиланишлар рўй бераётганлигини барчамиз бирдек ҳис қилиб турибмиз.\nБугун тадиркорлик ва кичик бизнес жамиятнинг асосий локомативи, юртимиз, туманимиз келажаги, халқимиз фаровонлигини таъминловчи ҳамда миллатимиз ғурури ва шаънини асрайдиган ягона йўл эканлиги ҳеч кимга сир эмас. Шунинг учун ҳам юртбошимиз “Икки дона иш ўрни яратган тадбиркорни бошимда кўтариб юраман” деб қайта-қайта таъкидлашдан чарчамаяптилар.\nҚоракўл туманида ҳам икки дона иш ўрни яратган ёки яратиш истагида бўлган барча тадбиркорларга Мен бошлиқ тумандаги барча секторлар раҳбарлари ҳамда мутасадди раҳбарлар кўмакдош, елкадош ҳисобланади. Шу ўринда айтиб ўтмоқчиман уларга шу соҳа ривожи йўлида тўсиқ бўладиган барча муаммоларни туманнинг, шахсан Менинг муаммом сифатида қарайман. Ҳамда ҳар қандай муаммони ечиш бўйича ваколатим доирасида барча зарурий чораларни кўраман.\nБугунги кунда халқимизнинг яшаш шароитини янада яхшилаш, тадбиркорликни ривожлантириш орқали юртимиз иқтисодий салоҳиятини ошириш, фуқароларимизнинг ишбилармонлик ва фаол тадбиркорлик қилишлари учун барча ҳуқуқий асос ва шароитлар яратилди.\nСўнги уч йил давомида мамлакатимизда амалга оширилаётган ислоҳотлар натижасида Қоракўл тумани ҳам, ҳар томонлама ривожланди, туманимиз маркази ва қишлоқларимиз обод бўлиб, аҳолининг турмуш фаровонлиги юксалди. Айниқса, саноат, қурилиш, кичик бизнес ва хусусий тадбиркорлик соҳаларни ривожлантиришда салмоқли натижаларга эришилди.\nДавлат хизматлари кўрсатиш миллий тизимининг тадбиркорлик субъектлари эҳтиёжларини тўлиқ қаноатлантирадиган сифат жиҳатидан янги даражага ўтишининг жадаллик билан ривожаланиши жараёнида, “ягона дарча” тамойили асосида давлат хизматларининг ҳар бир тури бўйича “Фуқаролар эмас, ҳужжатлар ҳаракатланади” тамойилига кўра хизматлар кўрсатишда ортиқча тартиб-таомилларни бартараф этишга эришилди.\nМуҳтарам Юртбошимиз сизларнинг ҳеч қандай тўсиқларсиз, самарали фаолият юритишингиз учун барча шароит ва имкониятларни яратиб қўйдилар. Аввало, жойларда Бош вазир қабулхоналарининг ташкил этилгани, ушбу имконият натижасида Сиз, тадбиркорларнинг ҳар бир муаммонгиз ижобий ечим топилаётганини алоҳида эътироф этиш лозим. Жумладан, Бош вазир қабулхонасига жорий йилнинг 10 ойи давомида 78 нафар тадбиркорлик субъектлари мурожаат қилган бўлиб, уларнинг 70 тасининг муаммоси ижобий ҳал этилди. 8 та мурожаатлар ўрганиб чиқиш жараёнида. Ушбу мурожаатларни изчил ўрганиш ва уларга самарали ечим топиш мақсадида жойларда тадбиркорларнинг жамоатчилик кенгашлари тузилди.\nТуманда “Тадбиркорларни қийнаётган иккита муҳим масала бор. Бу - ер ажратиш ва кредит беришдир.\nБундан буён ҳақиқий тадбиркор бўлиш истагида юрганларга ер ажратиш очиқ-ошкора равишда, барча учун тенг шароитлар яратган ҳолда, электрон аукцион орқали амалга оширилади. Шу бугунги кунда туманнинг барча ҳудудларида жами 23 гектар бўлган 86 та ер майдонлари е-ижро аукцион порталига жойлаштирилган, шуларда 5.2 гектар 27 та ер майдонлари тадбиркорлик субъектлари томонидан сотиб олиниб, қонуний фаолиятларини олиб бормоқдалар. Шу ўринда ушбу соха жойларда фуқаролар ва тадбиркорлар томонидан етарлича ривожланмаганлиги туфайли ер сўраб мурожаат қилган ҳар қандай тадбиркорга ер майдонларини кўрсатиш ва сотиб олиш тартибини тушунтурувчи туман штаби ташкил қилинган.\nБугунги кунда туманимизда 2945 та кичик бизнес субъектлари фаолият юритмоқда. Уларнинг сони жорий йилда 450 тага кўпайиши кутилмокда. Оилавий тадбиркорлик кенг тус олмокда. Йил давомида 5 та янги хорижий инвестиция иштирокида корхоналар ишга туширилиб, туманга киритилган хорижий инвестициялар миқдори 12 млн.долларни ташкил қилмоқда, йил якунига қадар ушбу кўрсатгич янада ортиш бўйича барча зарурий чоралар кўрилмоқда.\n2019 йилни Қоракўл туманида енгил саноат ривожланиш йили бўлди десак хато қилмаган бўламан. Ушбу соҳа ривожи учун ўтган 10 ой мобайнида 20 млн. доллардан ортиқ инвестициялар жалб қилинди ҳамда 2 та йирик йигирув, 3 та тўқув 1 та тикув фабрикалари ишга туширилиб ушбу сохада 1000 дан ортиқ фуқароларимизни реал иш ўринлари билан таъминландилар. Худди шунингдек туманимизнинг яқин 5 йиллик енгил саноат сохаси ривожлантириш стратегияси ишлаб чиқилган бўлиб, туманда етиштириладиган 29 минг тонна пахта хом ашёсини 100 фоиз қайта ишлаб тайёр маҳсулот ишлаб чиқариш йўлга қўйилади ҳамда йиллик 50 млн. доллардан ортиқ текстил маҳсулотлар экспортга юборилади. Айни дамда ушбу сохада иккита кластер корхоналаримизнинг фаолият юритиши стратегиямизнинг асоси бўлиб хизмат қилади. Худди шунингдек ушбу сохада ҳамкорлик қилиш истагини билдирган хорижий ва маҳаллий инвесторлар билан ишлаш учун биз 24 соат тайёрмиз.\n2020 йилда кластер тизими янада кенг ривожланиб, ғаллачилик йўналишида 1 та, паррандачилик йўналишида 1 та ва чорвачилик йўналишида кластер корхоналари ташкил этиш бўйича барча зарурий чоралар кўрилади. Ушбу йўналишларда каттаю кичик янги лойиҳаларни амалга ошириш истагида бўлган ҳар қандай тадбиркорга барча эшикларимиз очиқ.\nХудди шунингдек куни кеча мухтарам президентимиз топшириқларига кўра 100-200 бошлик чорва моллари боқиш истагини билдирган барча тадбиркорлик субъектларига ҳамда 1000 бошга мўлжалланган йирик фермалар ташкил қилиш истаги бўлган ҳар қандай тадбиркорлар билан музокаралар олиб боришга ва уларнинг бизнесларини йўлга қўйишда талаб этиладиган барча ресурс ва ҳужжатларни туман ҳокимлигида тайёрлаб беришга тайёрмиз. Шу ўринда ҳар ҳафтанинг Жума куни чорвадорлар куни деб эълон қилингани бу соха ривожига жуда катта ҳисса қўшади. Шунинг учун ҳафтанинг ҳар жума кунлари тумандаги чорвачилик, паррандачилик, балиқчилик, йилқичилик билан шуғулланувчи ва шуғулланиш истаги бўлган ҳар қандай тадбиркорлар билан Шахсан мен бошчилик ишчи гурух учрашиб уларни қийнаётган барча саволларига жавоб топамиз.\nҲудудий дастурлар доирасида 2019 йилнинг якуни билан 354 млрд. сўмлик 33 та лойиҳа амалга оширилиши ва 1119 та янги иш ўринлари яратилиши таъминланади. Бунинг натижасида қўшимча 5 миллион долларлик маҳсулот экспорт қилиш имконияти яратилади.\nҚишлоқ хўжалигини ривожлантириш дастурларида асаларичилик, балиқчилик, боғдорчилик, паррандачилик, узумчилик, чорвачилик соҳаларида 50 млрд. сўмлик 17 та янги лойиҳалар амалга оширилди.\nДавлатимиз Раҳбари томонидан ҳар бир ҳудуд хусусияти, салоҳияти, ихтисослашувидан келиб чиқиб, аҳолини тадбиркорликка кенг жалб этиш, уларнинг бизнес ғояларини ҳар томонлама қўллаб-қувватлаш тизимини такомиллаштириш бўйича топшириқлар берилди. Шундан келиб чиқиб, 2020 йилда Қоракўл тумани чорвачилик, тери ва жунни қайта ишлаш, тўқимачилик ва тикув-трикотаж саноатига ихтисослаштирилади.\nАгарда Сизда мазкур йўналишларда тадбиркорлик ташаббусларини амалга ошириш истаги уйғонган бўлса, марҳамат, биз Сизни қўллаб-қувватлашга тайёрмиз. Шахсан мен туман ҳокими сифатида ҳар бир лойиҳа назоратим остида бўлишини таъминлайман. Сизнинг лойиҳангиз туманимизнинг эртанги келажаги ва аҳолимиз фаравонлигининг кафолатидир. Сиз туфайли ҳудудимизда ишсизлик қисқаради, даромадлар ошади, оилаларимиз, аёлларимиз ва фарзандларимиз турмушидан миннатдор бўлиб, ўз юртида ҳаловат топади. Бу борада биз доимий тарзда ҳафтанинг барча кунлари туман ҳокимлигида ташаббускор юртдошларимиз ва хорижий инвесторларнинг лойиҳалари билан бирма-бир танишиб, барча муаммолари ва таклифлари бўйича ўз чора-тадбирларимизни белгилаб борамиз.\nШу ўринда маълумот учун туманда йил давомида 22 минг тонна гўшт, 100 минг тоннадан ортиқ сут, 75 минг тоннадан ортиқ мева ва сабзавот, 30 минг донадан ортиқ қоракўл териси, 1000 тоннага яқин жун етиштирилиб ушбу маҳсулотларни сақлаш қуритиш ва қайта ишлаш билан боғлиқ барча лойиҳаларни амалга оширишда биз сиз билан ҳамкорлик қилишга тайёрмиз.\nБундан ташқари туманда 8 минг гектар табиий кўлларимиз, 10 минг гектар табиий қамишзорларимиз, 425 минг гектар яйловларимиз мавжуд бўлиб, туманда чорвачиликни, паррандачилик, йилқичилик, балиқчилик ва асал аричиликни ривожлантириш ҳамда замонавий иссиқхона ташкил этиш учун улкан тажриба ва ресурслар мавжудлигидан келиб чиқиб ушбу сохаларни ривожлантириш учун барча хорижий ва маҳаллий инвесторлар билан ишлашга тайёрмиз.\nТуманда хизматлар сохасини яхшилаш айниқса қишлоқ жойларида хизматлар сифатини яхшилаш ва турини кўпайтириш бўйича бир қатор ишлар олиб борилмоқда.\nЖумладан барча ҳудудларда хизмат кўрсатиш шахобчалари хатловдан ўтказилди. Бугун кунда туманимиз маркази ва қишлоқлар марказларида кийим тозалаш шахобчалари (химчистка), 20 дан ортиқ кичик спорт майдонлари, сартарошхоналар, гўзаллик салонлари, фитнес клублари, хусусий тиббиёт клиникалари, давлат шерикчилиги асосида мактабгача таълим муассасалари, ўқув марказлари, савдо нуқталари, гўшт сотиш дўконлари, ветернария пунктлари ва дорихоналари, ўсимликларни химоя қилиш пунктлари, кутубхоналар, оёк кийим тузатиш устахоналари, келин либосларини ижарага бериш шахобчалари каби бир катор хизмат кўрсатиш турларини ташкил қилишимиз зарур ва ушбу йўналишларда фаолият юритиш истагида бўлган барча тадбиркорлар билан хамкорлик қилишга тайёрмиз.\nАйни пайтда Ўзбекистон Республикаси Вазирлар Маҳкамасининг 2019 йил 21 сентябрдаги қарори билан туманларидаги Хўжалар МФЙ ҳудудидаги Собиқ Божхона постининг 2.8 минг кв/м бўш турган биноси ва 5 га ермайдони негизида кичик саноат зонаси ташкил қилинган бўлиб, ўз ишлаб чиқаришини ташкил қилмоқчи бўлган каттаю кичик тадбиркорлик субъектларига ушбу ҳудуддан бўш бино ва ер майдонлари аукционсиз ажратиб берилишини маълум қиламиз.\nШунингдек, тегишли маҳаллий бюджет маблағлари ҳисобига кичик саноат зоналарининг бўлиниш чегарасигача зарурий ташқи муҳандислик-коммуникациялари ва инфратузилмаси қурилади ҳамда электр энергияси ва табиий газ билан узлуксиз таъминланади.\nУшбу ҳудудда енгил саноат, қурилиш моллари ишлаб чиқариш, жумладан деворбоп смеслар, бўёқ, гипсакартон, обой, метал профиллари, анитар гигиена воситалари, мева сабзавотни қайта ишлаш, озиқ овқат маҳсулотлар жумладан корамел ва конфетлар, школад маҳсулотлари сут ва гўштни қайта ишлаш каби лойиҳалар учун ер майдонлари ажратиб берилади.\nБанкларимиз томонидан тадбиркорларга жами 250 млрд.сўмлик кредит маблағлари ажратилди, айниқса кичик бизнес субъектлари лойиҳаларини молиялаштириш мақсадида “Ҳар бир оила - тадбиркор”, “Фермер, деҳқон хўжаликлари ва томорқа ер эгаларини қўллаб-қувватлаш жамғармаси”, “Ҳунармандчиликни ривожлантириш жамғармаси”, “Бандликка кўмаклашиш жамғармаси”, “Ёшлар - келажагимиз” давлат дастурлари доирасида 25,0 млрд. сўмлик имтиёзли кредит маблағлари ажратилди.\nБугун Сизга қилаётган мурожаатимиздан кўзлаган мақсадимиз холис. У ҳам бўлса туманимизда тадбиркорликни ривожлантириш, ишбилармонлик ва инвестиция муҳитини яхшилаш, тадбиркорлар ҳуқуқларини ҳимоя қилишнинг ҳуқуқий асослари ва уларни такомиллаштириш, давлат органлари ва Сиз, тадбиркорлар ўртасида самарали мулоқот тизимини янада мустаҳкамлаш. Бунинг учун мен туман ҳокими сифатида Бош вазирнинг Тадбиркорлар мурожаатларини кўриб чиқиш қабулхоналари, Савдо-саноат палатаси, тижорат банклари ва бошқа ваколатли идораларнинг ўзаро ҳамкорлигини таъминлаш чораларини кўраман. Зеро, фақат баҳамжиҳат ишласакгина олдимизда турган улкан вазифаларни амалга оширишимиз мумкин.\nУшбу ишларни бажаришда сусткашликка йўл қўйган ҳар бир раҳбар ва бошқа масъуллар қаттиқ жавобгарликка тортилади, лавозимидан озод қилишгача бўлган жазо чоралари кўрилади. Чунки бугун биз ҳар бир тадбиркорга кўмакдош, елкадош ва мададкор бўлишимиз даркор.\nQo'shilgan sana:2019-11-18 O'zgartirilgan sana:2019-11-18


Непотизм - коррупция демак!\nСешанба, 24 Январ 2017 13:15\nНепотизм (яқинларга ва қариндош-уруғларга ён босиш, қўллаб-қувватлаш) — фаворитизмнинг бир тури бўлиб, салоҳиятидан қатъий назар, қариндош бўлгани учунгина муҳим мансаб ёки вазифаларни эгаллаб, арзандага айланишдир.\nТор маънода эса, катта мансабдор ўз таъсирини кучайтириш учун юқори мансаб, унвон, вазифалар ва ерларни ўзининг қариндош-уруғларига беришга айтилади.\nБу иллат XV—XVI асрларда кенг тарқалган.\nНепотизм – Ўрта асрларда пайдо бўлган иллат. Ўшанда рим папалари ҳукмдорлик мавқеини мустаҳкамлаш борасида қайғура туриб, черковдаги олий мансабларни, биринчи навбатда кардиналлик қалпоқларини ўзларининг таниш-билишлари ва қариндош-уруғларига улаша бошладилар. Аввалига бу лавозимлар жиянларга берила бошлаганидан “непотизм” ибораси пайдо бўлди. Кейинроқ, айниқса XV—XVI асрларда ўзларининг ҳаромдан туғилган фарзандларига (валади зиноларга) берила бошланди [Adam Bellows. In Praise of Nepotism]. Мисол учун, Александр VI ўғли Чезарени, папа Павел III эса набираларини кардинал қилди. Непотизм XVIII асрдан бошлаб ўзига ўзи барҳам бера бошлади. Папа Иннокентий XII фармойишига мувофиқ, кардиналлар ҳайъатида фақат битта непот бўлиши мумкин эди, холос. XIX асрга келиб черков иерархиясида непотизм аста-секин тугатилди. [Article Nepotism. New Catholic Dictionary].\nНепотизмнинг кенг қулоч ёйиши Тикланиш даврига, яъни Рим папалари италян князларига айланган, уларнинг кўп сонли авлодлари эса князликлар ва герцоглик мартабалрини қўлга киритиш даврига тўғри келади. Бунинг оқибатида бир неча "папалик" сулолалари, яъни Орсини, Конти, делла Ровере, Медичи, Борджиа, Пикколомини, Савелли каби оилалар пайдо бўлди. Кейинчалик "қора аслзодалар" истилоҳи ҳам пайдо бўлди: бу непотларнинг авлодлари бўлиб, улар энди князлик ва герцоглик фамилияларига (унвонига) эга бўлган. Масалан, Бонкомпани, Боргезе, Барберини, Памфили, Киджи, Одескалки, Людовизи, Албани, Русполи, Руффо ва яна жуда кўп бошқа оилалар.\nМутахассисларнинг айтишича, ҳозир ҳам жуда кўп мамлакатларда непотизм кенг тарқалган. Одатда, юқори мансабни эгаллаб турган шахс ўз фарзандларига ҳокимиятини тўғридан-тўғри ўтказиб бера олмаймади. Бироқ улар мансаб ваколатларидан фойдаланган ҳолда ўз қариндошларига бошқа юқори лавозимни эгаллашда ёрдам бериши мумкин. Непотизм зарари шундан иборатки, унда ўша шахс ўз лавозим ёки вазифага, керакли малакага эга бўлмаса-да, эгалик қилади. БМТ конвенциясига кўра, непотизм коррупциянинг бир тури ҳисобланади.\nXX асрда непотизм Николай Чаушеску, Саддам Ҳусайн, Муаммор Қаддафий режимларида кўпроқ учратиш мумкин эди. АҚШда эса, президент Бушлар сулоласи ҳамда Хиллари Клинтон хонимнинг мансаби шиддатли равишда ўсиб кетгани ёрқин мисол бўла олади.\nИслом мансабларга шахсларни танлар экан, асосий мезон - номзодлар тахассус эгалари бўлишини талаб қилади. Пайғамбаримиз соллаллоҳу алайҳи ва ссалом иш шу соҳанинг асл эгасига топширилмаса, ўша жабҳа барбод бўлишини таъкидлаганлар. Яна бир ўринда Аббос розияллоҳу анҳу келиб, ўзлари учун мансаб сўраганларида, бу иш қизиққанларга берилмайди, деган маънони айтганлар. Яъни масъулиятни ҳис қилган киши мансабга қизимайди! Бу эса унинг масъулиятини янада оширади ва ишнинг самарадорлиги кўтарилади!\nИслом илоҳий таълимотлар мажмуаси бўлгани учун ҳам бу борада энг дақиқ ва энг тўғри қарорни ўртага қўйган!\n« Мусулмонлар ва Янги йил\tАёл ақлли бўлиши шартми? »


Яхё ва Масих учрашуви — Dilkashradio.com\nЯхё ва Масих учрашуви\nАссалому алайкум хурматли радио тингловчи мухлисларимиз. Сиз азиз тингловчиларимиз билан яна радио орқали учрашганимиздан миннатдормиз. Микрофон олдида мен Ғолиббек. Исо Масиҳ халқ оммаси олдида Ўзи сувга чўмган куни сўзга чиқди. Шундай бир савол туғилади. Исо Масиҳнинг кўриниши қандай бўлган эди ўзи? Албатта Хушхабар муаллифлари бизга бундай тасвирни қолдирмаганлар.\nКўпчилик масиҳий ёзувчилар Исо Масиҳнинг ташқи қиёфасини сўз билан, рассомлар эса расмларда тасвирлашга ҳаракат қилишган. Дастлабки масиҳий ёзувчилар Иустин, Искандариялик Климент Ишаё китобининг 52:14, 53:2,3 оятларига асосланиб Унинг ташқи кўриниши чиройли бўлмаган деб ҳисоблардилар. Дастлабки масиҳийлар Исо Масиҳни тасвирлаш ўрнига балиқ, меҳрибон чўпон ёки қўзи расмини чизар эдилар. Улар “Исо” исмини ёзмай уни мувашшаҳ шаклида IXTUS, яъни “Исо Масиҳ Худодан келган Ўғил Нажоткор” деб ўқиладиган сўз билан алмаштирар эдилар.\nБундай ёзувларни хозир хам кўплаб ибодатхоналарда кўришимиз мумкин. Фақат бир неча асрдан кейингина Исо Масиҳнинг ташқи қиёфаси ҳақидаги фикр ўзгариб, Уни энг чиройли одамдай тасвирлай бошладилар. Ниссалик Григорий, Иероним, Иоанн Хризостом, Августин Масиҳнинг ташқи кўриниши чиройли бўлган деб таъкидлаган эдилар, уларнинг бу фикрларига ўша вақтидаги барча масиҳийлар қўшилган эди. Бироқ ўрганилаётган воқеага, аниқроғи Яҳё Исони халққа танитганидаги:\n“Мана, дунёнинг гуноҳини Ўзига олувчи Худонинг қурбонлик Қўзиси!” деган сўзларига қайтайлик. Шу саҳнани кўз олдингизга келтиришга ҳаракат қилинг, хурматли тингловчи. Кўпчилик одам Яҳёни ўраб олиб ўз-ўзларига: “Нажоткормиз шу эмасмикин?” деб савол беришяпти. Ва шу онда Яхё унинг олдига келаётган Исони кўриб, омманинг эътиборини ўзига жалб қилиб, ҳаммани жунбушга келтирувчи сўзларни айтди: “Мана, дунёнинг гуноҳини Ўзига олувчи Худонинг қурбонлик Қузиси!” Бу Ўша!\nБу таништиришнинг муҳимлиги ҳақида ўйлаб кўринг. Яҳё Исони Шоҳ деб аташи мумкин эди, чунки У ҳақиқатан Шоҳ эди ва одамлар Масиҳ Шоҳ бўлади деб ўйлар эдилар. Нима сабабдан Яҳё Исони Қўзи деб таърифлади? Буни Муқаддас Китобнинг қуйидаги парчалари тушунтиради: Амрлар китоби 4:32-35 ва Ишаё китоби 53:7,8. Фақат қурбонга келтирилган қўзигина гуноҳларнинг кечирилишига имкон яратар эди. Кўпчилик яҳудийлар буни тушунмади ва Масиҳ Шоҳ деб эълон қилинмай хочга михланганлиги сабабли Исони Масиҳ деб тан олмадилар. Яҳё Чўмдирувчи халқни тавбага чақирар, чин кўнгилдан тавба қилмай унинг ҳузурига сувга чўмиш учун келувчиларни кескин фош қилар эди. Исо Масиҳ унинг ҳузурига сувга чўмиш учун келганда, унинг ўзи ҳижолат бўлиб, Исога: “Мен Сенинг ҳузурингда имон келтиришим керак эди. Сен бўлсанг, менинг олдимга келяпсанми?”деб айтган эди. Азиз тингловчи, ўзингиздаги фикир ва саволларингизни бизнинг интернет сайтимиз орқали бизга маълум қилишингиз мумкин. Манзилимиз: www.najot.com хайр.\nЗорафатлик бева аёл 3 қисм\nҲаворий Павлус 02\nХудо Ғазаби 2 қисм


Сайматов бугун финалда амалдаги жаҳон чемпионига қарши татамига чиқади / Olamsport.com\n16 июл 10:15\nСайматов бугун финалда амалдаги жаҳон чемпионига қарши татамига чиқади\nТеглар : КаратэСайматовОсиё\nҚозоғистоннинг Астана шаҳрида каратэ-до бўйича ўсмирлар, ёшлар ва катталар ўртасида Осиё чемпионати давом этмоқда.\nХабар берганимиздек, қитъа чемпионатида иштирок этаётган Ўзбекистон терма жамоаси кечаги баҳсларда жами 12 та медални қўлга киритганди. Бугун етакчи спортчимиз Садриддин Сайматов илк олтин медални терма жамоамизга тақдим этиши мумкин.\nСўнгги бир йилда ўзи қатнашган барча мусобақаларда чемпион бўлиб келаётган Сайматов бугун финал баҳсида эронлик рақибига қарши татамига чиқади. Амир Меҳдизода амалдаги жаҳон чемпиони ҳисобланади.\nДемак, бугун амалдаги Осиё чемпиони Садриддин Сайматов амалдаги жаҳон чемпиони эронлик Амир Меҳдизода билан олтин медал тақдирини ҳал қилади. Ҳамюртимиз финалга қадар Ироқ, Қозоғистон ва Индонезия вакилларини мағлуб эта олди.\nAIBA президентлиги учун яна бир номзод пайдо бўлди 0\nСССР вақтида каратэ нима учун "запрет" бўлганди? Ушбу спорт тури билан КГБ ходимлари шуғулланишлари мумкин эди 0\n2030 йилги Осиё ўйинларига номзод шаҳарларнинг якуний рўйхати маълум 0


Umumiy (Moderator: Foniy) »\nSahifalar: 1 2 3 4 5  7 8 9 10 Pastga\nMuallif Mavzu: Одоб ва ахлоқ ( 39629 marta o'qilgan)\nرب زدني علماً\nJavob: Одоб ва ахлоқ\n« Javob #75 : 28 Avgust 2017, 18:10:04 »\nМўмин киши имон-эътиқодидан келиб чиқиб, ҳаётнинг барча оғир синовлари, турли мусибатлар, бетоблигуйўқотишларга сабр қилиши натижасида Аллоҳ таолонинг улкан мукофотларига сазовор бўлишини қуйидаги ояти карималар мисолида кўришимиз мумкин:\n“Сизларни бироз хавф-хатар, очлик билан, молу жон ва меваларни камайтириш йўли билан синагаймиз. (Шундай ҳолатларда) сабр қилувчиларга хушхабар беринг! Уларга мусибат етганда: “Албатта, биз Аллоҳнинг ихтиёридамиз ва албатта, биз Унинг ҳузурига қайтувчилармиз”, дейдилар. Айнан ўшаларга Парвардигорлари томонидан салавот (мағфират) ва раҳмат бордир ва айнан улар, ҳидоят топувчилардир”(Бақара, 155 – 157).\nДемак, сабр қилиш – улуғ фазилат экан. Сабрнинг маъноси ҳар қандай ҳолатда инсон ўзини ушлаб ва тўхтатиб туришидир. Сабрнинг яна бир маъноси бирор нарсани кутиб туришдир. Зеро, сабр қилиш муваффақиятлар ва саодатлар гарови эканини барчамиз яхши билишимиз зарур экан. Бу ҳақда Аллоҳ таоло бундай марҳамат қилади:\n“Эй имон келтирганлар! Сабр қилингиз, бағрикенг бўлингиз ва (Аллоҳ йўлига) тахт бўлиб турингиз ва Аллоҳдан қўрқингиз, зора нажот топсангиз!”(Оли Имрон, 200).\nПайғамбаримиз Муҳаммаддан (соллаллоҳу алайҳи ва саллам) ривоят қилинган ҳадиси шарифда бундай дейилади: “Сабр қийинчиликларни беркитувчи ва бахтсизликда ёрдамчидир”. Абдуллоҳ ибн Аббос (розияллоҳу анҳу) шундай дейди: “Қийинчиликка сабр қилиш энг яхши чорадир”. (http://muxlis.uz/uz/pages/-alloh-sabr-qiluvchilar-bilan-birga-)\nАбу Яҳё Суҳайб ибн Синон разияллоҳу анҳудан ривоят қилинади - Расулуллоҳ айтдилар:\n«Мўминнинг иши ажабланарлидир. Ҳаммаси унга яхшилик кeлтиради. Бу мўминларггина хос бўлиб, бошқаларда ундай эмас: унга хурсандлик етса, шукр қилади. Бу унинг учун яхшидир; зарар бeрувчи нарса етса, сабр қилади. Бу ҳам унинг учун яхшидир” (Муслим ривояти)\nКимки Аллоҳнинг ғазабига дучор бўлмасликни ва раҳматига эришиб, жаннатига киришни истаса, нафсини дунёвий ҳою-ҳавасдан тийсин, дунёнинг машаққатларига ва мусибатларига чидаб, сабр қилсин. Бу борада Аллоҳ буюради:\n“Аллоҳ сабрлиларни севади”. (Оли Имрон. 146)\nСабр уч хилдир:\n1. Аллоҳга итоат қилишдаги сабр ва сабот.\n2 . Аллоҳ ҳаром қилган нарсалардан тийилишдаги сабр ва сабот.\n3. Мусибатларга сабр ва сабот.\nРасулуллоҳ саллаллоҳу алайҳи ва саллам айтадилар:\nКим Аллоҳга итоат қилишда сабр ва саботли бўлса, Аллоҳ унга қиёмат куни жаннатда ҳар бири ер билан кўк орасича келадиган уч юз даража беради. Ким Аллоҳ ҳаром қилган нарсалардан тийилишда сабр қилса қиёмат куни унга олти юз даража беради. Ким дунёнинг машаққат ва мусибатларига чидаб, Аллоҳ ўртага қўйган ахлоқ асосларига риоя қилса, У, жаннатда унга етти юз даража беради. (Фойдаланилган адабиётлар: “Мукошафатул қулуб”, “Мунаббиҳот”, “Риёзус солиҳин”)\nҲусанбой Сотволдиев. Асака туманидаги Икром ҳожи жомеъ масжиди имом хатиби\nНима камиб қоларди бу дунёга келмасам.\nКелдиму, не фойда бор дунё сирин билмасам.\nИлмлар уммонида бир умр чўмилмасам\nНега келдим дунёга илм талаб қилмасам.\n« Javob #76 : 28 Avgust 2017, 18:14:48 »\nАли ибн Абу Толиб (розияллоҳу анҳу) ривоят қиладилар: "Набий (соллаллоҳу алайҳи васаллам):\n"Ким инсонларга зулм қилмасдан, уларга ёлғон гапирмасдан, ваъда бериб, хилоф қилмасдан муомалада бўлса, у муруввати гапириладиган кишилардан бўлади, адолати кўринади, уни биродар тутиш вожиб, ғийбат қилиш ҳаром бўлади", дедилар.\nИбн Зайёд улуғларнинг биридан:\n"Сизларда мурувват нима?" деб сўради. У:\n"Тўртта хислат,– деди. – Биринчи, киши гуноҳдан узоқлашиши лозим, чунки гуноҳкор бўлса, хор бўлади, муруввати бўлмайди. Иккинчи, ўзида бор молини ислоҳ этиши, фасод қилмаслиги лозим, уни фасод қилса ва бошқанинг молига муҳтож бўлса, унинг муруввати бўлмайди. Учинчи, аҳлига улар муҳтож бўладиган нарсани ҳозирлаб қўйиши лозим, чунки кимнинг аҳли аёли инсонларга муҳтож бўлса, унинг муруввати бўлмайди. Тўртинчи, ўзига мос келадиган таом ва шаробга аҳамият бериши ва ўшандан истеъмол қилиши лозим. Ўзига мос бўлмаган таомни танаввул қилса, муруввати нуқсонли бўлади".\nҚайс ибн Собит ибн Саидадан ривоят қилинади. У Қайсарнинг олдига келиб турарди. Қайсар унга:\n"Оқилнинг афзали нима?" деди. У:\n"Киши ўз нафсини билиши", деб жавоб қилди.\n"Илмнинг афзали нима?" деб сўради. "Билмаган вақтида тек туриш", деди. "Мурувват нима?" деб сўради.\n"Киши юзининг сувини сақлаб қолиши", деди.\n"Молнинг афзали нима?" деб сўради.\n"Ҳаққи адо қилингани", деди.\nҲасан Басрийдан ривоят қилинади: Сартарошга мўйлабларини қисқартириб бир дирҳам бердилар. Бу ҳақда сўрашганларида:\n"Торлик – зиқналик қилманглар, акс ҳолда сизларга торлик қилинади", дедилар. У киши майда чақалар устида гапираётган кишини кўрсалар:\n"Аллоҳ майда чақани лаънатласин, ким шунинг учун гапирса, муруввати бўлмайди. Кимнинг муруввати бўлмаса, дини ҳам бўлмайди", дедилар.\n"Тўртта нарса кишининг мурувватидан: тилининг ростгўйлиги, биродарларининг хато-камчиликларини кечириши, аҳли замонининг таниқли кишисига саховат қилиши, таниш ва қўшниларга озор беришдан тийилиши", дедилар.\nУмар (розияллоҳу анҳу):\n"Мен қачон араблар ҳалок бўлишини биламан", дедилар.\n«Эй амирул мўминин, қачон ҳалок бўлади?" дейишди.\n"Уларни исломий тақвоси ва жоҳилият саховати бўлмаган киши бошқарса", дедилар.\nҲукамоларнинг баъзиси айтади: "Комил мурувват икки нарсада: инсонларда бўлган нарсадан тийилиш ва улардан содир бўлган нарсани кечириш". (Бўстонул орифийн. Абу Лайс Самарқандий. зиёуз.cом кутубхонаси)\nЭр ва хотин ўттиз йил бирга ҳаёт кечирди. Ўттиз йиллик ҳаёти давомида аёл ҳар куни эрталаб ширмон нон ёпар эди. Ширмоннинг чекка қисми ёғли бўлганлигидан бу эримга муносиброқ, деган фикрда доимо ўрта қисмини олиб қолиб, чеккасини эрига тақдим қилар эди. Ўттиз йил давомида шу одат тарк этимади. Мана энди ўттиз йил бахтли ҳайт кечирганларининг тонгида аёл одатдагидек ширмоннинг ўртасидан кесиб, икки қисмига ҳам сариёғ суртди-да, ноннинг ёғли қисмини эрига бераётганда бирдан ўйланиб қолди:\n“Бирга яшаганимга ўттиз йил бўлдт. Шу давр мобайнида ширмой ноннинг мен яхши кўрадиган седанали, қизариб пишган тепа қисмини ўзим ейишни хоҳлаб турсам-да, эримнинг ҳурматидан истагимдан воз кечдим. Шу кунгача эрим учун намунали аёл бўлдим, солиҳ фарзандларни тарбия қилдим, қариндошларни иззат, дўстларини ҳурмат қилиб келдим. Вафодор, яхши бека бўлиб, уй-хўжалик ишларига қарадим, оиламиз учун қанча-қанча куч ва соғлиғимни сарф қилдим. Ҳозир эсимга келмаётган бўлса ҳам, яна кўплаб яхши ишларни қилган эдим. Мана энди ширмой ноннинг тепа қисмини ейишга менинг ҳам ҳаққим бордир”.\nШундай қилиб ўттиз йиллик анъанани бузиб, ширмой ноннинг ўрта қисмини эрига узатди. Ўзининг беодоблигидан бир оз хижолат ҳам бўлди. Бироқ нафс устун келди. Аммо кутилмаганда эр қувониб, юзлари ёришиб, аёлига табассум ҳадя қилди ва:\n- Азизам! Бугун менга қимматбаҳо совға тақдим этдинг. Буни қарагин, мен ширмой ноннинг ўрта қисмини яхши кўрар эдим. Ўзим чхши кўрган қисмини емаганимга ҳам ўттиз йил бўлди. Бу қисмини ҳар эрта ейишни хоҳлар эдим, лекин ширмой ноннинг ширин бўлган ўрта қисми сенинг ҳаққинг бўлганлиги ва мен сенга ҳар доим яхшисини илинганим учун буни айтишга, сўрашга ботина олмас эдим. Мана бугун ажойиб кун бўлди!\nАёл юзлари қизара ерга қаради. Эрининг фандоқ ҳам мурувватга тўла инсон эканини ҳар доимгидан ҳам кўра кўпроқ ҳис қилди. Аллоҳ таоло шундай инсонни унинг тақдирига битиб қўйганидан бутун вужуди шукрона туйғусига тўлди.\nИсомиддин Сайфуллаев. Асака туманидаги Имом Муҳаммад жомеъ масжиди имом хатиби\nУлуғбек қори Йўлдошев\n« Javob #77 : 28 Avgust 2017, 18:18:53 »\nСалмон форсий разияллоҳу анҳунинг тарихи жуда ҳам машҳур. Болалигидан ўша давридаги ота боболари ибодат қилган мажусийлик динига қизиқиши юқори бўлган. Кейинчалик насроний динидан хабар топиб қолгач шу томон юзланган. Алал-оқибат Пайғамбар саллаллоҳу алайҳи ва саллам ҳақидаги башоратлардан хабардор бўлган, сифатларини эшитган. Ниҳоят Расулуллоҳ саллаллоҳу алайҳи ва саллам пайғамбар бўлиб келганларидан кейин у зот билан кўришишлик бахтига мушарраф бўлган.\nСалмон форсий разияллоҳу анҳу аслида ҳур ва озод инсон бўлган эса-да, тақдир тақозосига кўра қул бўлиб сотилиб кетади. Ясрбида (Мадинада) яшай бошлайди. У Бани Қурайзалик яҳудийнинг қули эди. Расулуллоҳ саллаллоҳу алайҳи ва салламни кўриб мусулмон бўлди. Бундан ҳожаси қаттиқ ғазабланди ва унг ёмон муомала қила бошлади. Салмон разияллоҳу анҳу бу ғақд Расули акрам саллаллоҳу алайҳи ва салламга айтган эди ҳазрат саллаллоҳу алайҳи ва саллам:\n- Эй Салмон мукотаба қил, - дедилар. (“Мукотаба” – шартнома асосида қулликдан озод бўлиш)\nУнинг ҳожаси уч юз туп хурмони экиб бериш ва қирқ уқияга шартнома қилди. Расулуллоҳ саллаллоҳу алайҳи ва саллам асҳобига:\n- Биродарингизга ёрдам қилинглар, - дедилар.\n- Саҳобалар ёрдам қила бошладилар. Кимдир ўттиз туп хурмо кўчати, яна кимдир йигирма, бошқаси имконига қараб ўн беш, ўн тупдан ёрдам қилиб уч юз туп хурмо тўпладилар. Шунда Расулуллоҳ саллаллоҳу алайҳи ва саллам:\n- Эй Салмон, кўчатга чуқур ковла, ўз қшлларим билан ўтқазай, - дедилар. Салмон дўстлар кўмагида кўчат учун чуқурларни ковлаб бўлиб, Расулуллоҳ саллаллоҳу алайҳи ва салламга хабар берди. Расулуллоҳ саллаллоҳу алайҳи ва саллам чиқдилар. Салмон разияллоҳу анҳу кўчатларни олб келиб берди, Пайғамбаримиз саллаллоҳу алайҳи ва саллам муборак қўллари билан кўчатларни экдилар. Салмон разияллоҳу анҳу айтади:\n“Салмоннинг жони тасарруфида бўлган Зотга қасамки, кўчатларнинг бирортаси ҳам нобуд бўлмади. Шундай қилиб шартномага кўра хурмо кўчатларини адо қилдим. Ўзим ҳам бир қанча маблағга эга бўлдим. Кейин Расулуллоҳ саллаллоҳу алайҳи ва саллам тухумдек келадиган олтин кўтариб келдилар.\n- Эй Салмон, буни ол, қолган қарзингни ҳам адо қил, - дедилар.\n- Эй, Аллоҳнинг расули, менда бунча олтинни қайтариш имкони йўқ, - дедим.\n- Олавер буни. Аллоҳ сендан буни соқит қилгай!\nУни олдим. Кейин торттириб кўрсам, Аллоҳга қасамки, роппа-роса қирқ уқия чиқди! Мен ҳожамнинг ҳақини адо қилиб олдим”\nШундай қилиб Салмон разияллоҳу анҳу қулликдан озод бўлди.\nБаҳодиржон Сулаймонов. Асака туманидаги Файзобод масжиди имом хатиби\n« Javob #78 : 20 Sentyabr 2017, 09:02:24 »\nНАФС ВА САБР\nАбу Ҳомид Ғаззолий айтади:\n“Эй инсон, билиб қўйки, доим ёмонликни хоҳлаб турадиган нафс сенга шайтондан ҳам душманроқдир. Шайтон нафсингнинг ҳою-ҳаваси билан бўйнингга миниб олиб, сени Аллоҳнинг йўлидан чиқариши мумкин. Нафсинг эса сени беҳуда амаллар ва қуруқ хаёллар билан алдаб қўюр!\nЧунки нафс табиатан тинчлик-осудаликни, лоқайдлик, ғафлат ва бепарволикни ёқтиради ва умрни танбаллик билан ўтказишни истайди. У доимо беҳуда ва ботил(бузуқ) нарсаларга ўралашади. Беҳуда кибрга берилади. Агар нафсингдан мамнун бўлиб, унинг хоҳишларига юрсанг, манзилинг фалокатдир, ўлимдир. Янглиш ҳисоблар ва хом хаёлларингдан хабардор бўлмасанг, охири чўкишинг муқаррардир. Агар, НАФСга«тўхта!» дейишга ожизлик қилсанг,у сени ёнғинга олиб боради. У ҳолда асло яхшиликка қайтиш умиди йўқдир. НАФС балоларнинг боши, разолатларнинг манбаидир. Шайтон учун гуноҳ хазинаси бўлган НАФСни яхши кўрган одам ЯРАТГАНни таний олмайди.\nНафсни тарбиялашнинг йўллари бор. Шулардан бири – сабр. Айтибдиларки, Сабр нафсни ақл ва шариат тақозо қилганидек тутиб туришдир ёки иккиси тақозо қилган нарсадан тутиб туришдир.\nСабр нафсни қайғу ва аччиқланишдан, тилни шикоятдан ва аъзоларни ташвишдан тутиб туришдир.\n— Сабр нафснинг фозил ахлоқларидан бири бўлиб, қилиниши яхши ва гўзал бўлмаган нарсалардан сақланишдан иборатдир.\n— Сабр Қуръон ва Суннат аҳкомларида собит туришдир.\n— Сабр бало етганда гўзал одоб ила туришдир.\nСабр ҳам, кўпчилик хаёл қилганидек салбий маънода, яъни, нима бўлса ҳам сабр қиляпман, деб жим-ҳаракатсиз туриш эмас, балки Аллоҳнинг айтганини бажариш жараёнида дуч келадиган машаққатларни енгишдаги сабрдир.\nЭнг бош сабр ҳавои нафсни, роҳат-фароғатни, мансабни тарк қилиб, Аллоҳнинг айтганига юришга чидамдир.\nНамоз эса, бандани Аллоҳга боғлаб турувчи нарса бўлиб, инсон намоз орқали қувват, матонат, чидам ва бардошга эришади.\nҚуръони Каримда сабрга даъват кўп такрорланади. Чунки Аллоҳга тоатда ҳам, гуноҳдан сақланиш, йўлдаги тўсиқларни енгиш учун ҳам, заифлик келиб қолганда ҳам, ҳавои нафсни жиловлаш учун ҳам сабр керак ва ҳоказо. Ўтган уламоларимиздан бирлари сабрни умумий тарзда учга бўлганлар:\nБиринчиси: Аллоҳ ҳаром қилган нарсалардан ва гуноҳлардан сақланишга сабр.\nИккинчиси: тоат ва қурбат ҳосил қилиш учун сабр.\nУчинчиси: етадиган мусибат ва қийинчиликларга сабр.\nИймон йўлидаги курашда энг зарур амаллардан бири сабрдир. Сабрсиз бир нарсага эришиш қийин. Сабр фақат кофирлар, дин душманлари ва мунофиқлар томонидан бўладиган озорларга, азоб-уқубатларга бардош беришгина эмас.\nСабр улкан заруриятдир. Ҳавои нафсни жиловлаб олиш учун ҳам сабр зарурдир.\nСарварбек Йўлдошев. Асака туманидаги Мирзо Шариф масжиди имом хатиби\n« Javob #79 : 20 Sentyabr 2017, 10:27:15 »\nЁмонликка ёмонлик билан жавоб қайтариш ёмонликнинг уруғи кўпайишига сабаб бўлади. Ёмонлик қайтарган ҳам бундан яхшилик топмайди, балки охири ҳалокатга бориши мумкин. Ёмонликка яхшилик эса, яхшилик уруғини кўпайтиради. Яхшилик қайтарган одам бундан асло зарар кўрмагай, балки мартабаси кўтарилади. Аслида саҳоватнинг олийси ҳам ёмонликка яхшилик билан жавоб беришдур.\nБир ҳаким кишидан: "Нима учун сизга ёмонлик қилган кишидан ўч олмайсиз", деб сўрашганида, у киши кулган ҳолда: "Мени тишлаган итни мен ҳам тишлашим ҳикматданми?" деб жавоб берди.\nРивоят қилишларича бир замонларда олим ва фозил инсон яшаган экан. У бировга ёмонлик қимас, балки қўлидан келганича яхшилик қилар эди. Шаҳар волийси бир одамнинг қилган туҳмати билан уни зиндонга солди. Бир йилгача кунига юз мартадан калтаклади.\nТақдир тқозоси билан бир йилдан кeйин ҳақиқат қарор топиб, фозил киши озод этилди ва шаҳарга волий бўлди.\n— Олдинги бошлиғимиз бу олим бошлиғимизга кўп жабр, зулм қилганди, бу ҳам энди интиқом олса керак,— дeб ўйладилар, лeкин иш одамлар ўйлаганларича бўлмади. Янги бошлиқ эски бошлиқни ўз ҳузурига кeлтириб, унга кўп илтифотлар кўрсатди, сарполар кийгизди. Хазиначисини чақириб олиб, ҳар кун юз марта урган калтагининг ҳар бирига бир тангадан юз танга беришга ва буни ҳар куни давом эттиришга буюрди.\nОрадан бир нeча вақт ўтгандан кeйин олдинги бошлиқ жуда ҳам хижолат чeкиб, ўлимига рози бўлди, олим бошлиқнинг ҳузурига кeлиб:\n— Мeни қатл этинг, ёки ҳар куни бераётган инъомингизни тўхтатинг, буни сиздан илтимос қиламан,— дeди.\nЯнги бошлиқ бир йил мобайнида баданига урилган калтак зарбидан тўкилган бадан пўстларини йиғиб қўйган эди, аввалги бошлиқнинг илтимосини эшитгач, ўша пўстларини кeлтириб тарозуга тортишга буюрди. Пўстлар анчагина оғирликда эди. Аввалги бошлиққа шу пўстлар оғирлиги миқдорда олтин беришга буюриб:\n— Ёмонлик қилганга ёмонлик қилиш осон, лeкин мeн яхшилик қилиш истайман. Бу олтинларни олсин ва ўзининг кимлигини билсин!— дeди. (ЗиёУз.ком сайтидан фойдаланилди)\nДадабоев Муҳаммадқудратбек. Асака т. "Ҳолмадодхоҳ" масжиди имом хатиби\n« Javob #80 : 27 Sentyabr 2017, 11:42:37 »\n“Бир xотиндир”. “Не важҳ ила?” – дедилар.\n« Javob #81 : 03 Oktyabr 2017, 11:25:05 »\nБиз шу ўткинчи дунёда истиқомат қилар эканмиз, токи танамизда жонимиз бор экан, дунё матосига эҳтиёжимиз бўлади. Банданинг ожизлик сифати ҳам шу-да! Шунинг учун шаратимиз аҳкомларида тиркчилик қилиб, ҳалол ва покиза ризқ излашликка тарғиб қилинади. Бандага берилган ризқ ҳам Аллоҳ таолонинг иноми саналади.\nУбайдуллоҳ ибн Муҳсин Ансорий ал-Хатмийдан (р.а.) ривоят қилинади. Расулуллоҳ саллаллоҳу алайҳи ва саллам:\n«Кимки нафси омон, хотиржам ва жасади саломат ҳамда ҳузурида бир кунлик ризқи бўлса, гўёки дунёни тўлалигича ўзига бўйсундирибди», дeдилар. (Тeрмизий ривояти)\nАбдуллоҳ ибн Амр ибн Оссдан (р.а.) ривоят қилинади. Расулуллоҳ саллаллоҳу алайҳи ва саллам:\n«Кимки мусулмон бўлиб, эҳтиёжига етарли ризқ бeрилган бўлса ҳамда Аллоҳ таоло бeрган нарсасида қаноатли бўлса, батаҳқиқ нажот топибди», дeдилар. (Муслим ривояти)\nАбу Муҳаммад Фазола ибн Убайд Ансорийдан (р.а.) ривоят қилинади. Расулуллоҳ саллаллоҳу алайҳи ва саллам:\n«Бир киши Исломга ҳидоят қилинган бўлса ҳамда эҳтиёжига етарли ризқ бeрилиб, у киши ўша ризққа қаноат этган бўлса, бунча ҳам яхши», дeдилар. (Тeрмизий ривояти)\nИбн Аббосдан (р.а.) ривоят қилинади. Бу зот:\n«Расулуллоҳ саллаллоҳу алайҳи ва саллам кeчаларни кeтма-кeт оч ўтказардилар. Оилаларининг бирор егулиги бўлмас эди. Кўпинча ейдиган нонлари арпа унидан тайёрланган бўлар эди», дeдилар. (Тeрмизий ривояти)\nРизқ бизларга берилган неъматлигини эътироф этган ҳолда, унинг чора ва тадбирларини кўришлик, борига шукрона ила қаноатда бўлишлик ҳам банданинг вазифаси. Бўлмаса банда ҳаргиз тўймайди.\nИбн Аббос ва Анас ибн Моликдан (р.а.) ривоят қилинади. Расулуллоҳ саллаллоҳу алайҳи ва саллам :\n«Агар одам боласининг бир водий тилласи бўлса, у киши икки водий тиллоси бўлишини яхши кўради. Унинг оғзини қабр тупроғидан бошқа нарса тўлдира олмайди. Аллоҳ тавба қилувчиларнинг тавбасини қабул қилади», дeдилар. (Бухорий ва Муслим ривоятлари) Дарҳақиқат, одам боласи нафсининг кўйига кирса, ҳар қанча бойлик бўлса тўймайди. Шунинг учун аввало қаноатда бўлиши керак.\nАйтишларича, одамларнинг бахтлироқлари қуйидагилардир:\n1. Қалби илмга ташна кишилар;\n2. Жисми сабр қилувчи кишилар;\n3. Қўлида бор нарсаларга қаноат қилувчи кишилар.\nВаҳб ибн Мунаббаҳ ал-Яманийнинг айтишларича, Тавротда шундай ёзилган екан:\n«1. Очкўз киши дунёга подшоҳ бўлса ҳам, барибир фақирдир.\n2. Итоаткор кишига агар у қул бўлса ҳам, одамлар итоат қиладилар.\n3. Қаноат қилувчи киши агар оч бўлса ҳам, барибир бойдир».\n(манба: Риёзус солиҳийн. Абу Закариё Яҳё ибн Шараф Нававий ва Мунаббиҳот. зиёуз.cом кутубхонаси)\nСотволдиев Ҳусанбой. Асака т. "Икром ҳожи" жомеъ масжиди имом хатиби\n« Javob #82 : 13 Yanvar 2018, 14:42:48 »\nБизлар ўз мустақил йўлига эга бўлган мустақил юрт фуқароларимиз. Бугунги кунда бизнинг ўз устувор йўналишларимиз бор. Бугунги кунда биз ўз эркимиз учун бошқалар билан ҳисоб китоб қилишга муҳтож эмасмиз. Бугун биз шундай Ватанда яшамоқлик бахтига мушарраф бўлдикки, барча моддий ва маънавий бойликлари шу юрт, шу захматкаш халқнинг ўзиникидир!\nБугун бизнинг чегараларимиз дахлсиздир. Чегарачи аскарларимизнинг ҳушёрликлари ва тажрибаларидан кўнглимиз тўқ. Юртимизнинг хоҳлаган гўшасига куннинг исталган пайтида боринг, ўз уйингиз, ўз маҳаллангизда юргандек хотиржамсиз.\nБугун замонавий технологияларга эга бўлган армиямиз борлигидан кўнглимиз хотиржам. Маълумки, Мустақиллигимизнинг илк йиллариданоқ мамлакатимиз мудофаасини кучайтириш масаласи давлатимиз сиёсатининг энг муҳим устувор йўналишларидан бири сифатида белгилаб олинди. 1993 йилнинг 29 декабрида 14 январь юртимизда “ Ватан ҳимоячилари куни” деб эълон қилинди.\nБугунги кунда ҳаётнинг ўзи Қуролли Кучларни бошқариш, режалаштириш ва қўллаш тизимида замонавий ахборот-коммуникация технологиялардан кенг фойдаланиш, бошқарувнинг информацион воситалари ва ҳарбий алоқа тизимларини уйғунлаштиришни тақозо этмоқда. Ўтган давр мобайнида амалга оширилган кенг кўламли ислоҳотлар туфайли юртимиз хавфсизлигини, сарҳадларимиз даҳлсизлигини ишончли ҳимоя қилишга, аҳолимизнинг тинч ва осуда ҳаётига қарши қаратилган ҳар қандай ғаразли уринишларнинг олдини олишга қодир бўлган, ихчам, тезкор, ташкилий жиҳатдан мукаммал, замонавий қурол-яроғ ва ҳарбий техника билан таъминланган миллий армиямиз шакллантирилди.\nБугунги кун юртимиз ўғлонлари буюк бобокалонимиз издоши бўлиб келмоқда. Улуғ аждодларимизнинг маънавий олами хусусида фикр юритганда, бутун дунёга маълум ва машҳур бўлган Соҳибқирон Амир Темур бобомиз ҳақида алоҳида тўхталишимиз табиийдир. Чунки азму шижоат, мардлик ва донишмандлик рамзи бўлган бу мумтоз сиймо буюк салтанат барпо этиб, давлатчилик борасида ўзида ҳам амалий, ҳам назарий мерос қолдирди, илму фан, маданият, бунёдкорлик, дин ва маънавият ривожига кенг йўл очди. Юқорида келтирилган фикр-мулоҳазалар ва далиллардан кўриниб турибдики, давлат арбоби ёшлигидан жуда тадбиркор, ишнинг кўзини биладиган киши бўлган, у айниқса, бошқарувнинг нозик, кўпчилик учун тушуниш қийин бўлган сирларини яхши ўзлаштирган. Унинг дунёқарашида давлатга, ҳарбий ишларга бўлган қизиқиши ёшлигидан уйғонади. Уни уламолар имтиҳон қилишиб, қувват хотирасига тасаннолар айтишган. Ўн икки ёшга тўлганида у: Болаларча ўйинлардан орланадиган бўлади ва вақтини ўзига тенгқур ўспиринлар билан ўтказишга ҳаракат қилади.\nЮрагида Ватан ва халқ севгиси маҳкам жой олган шижоатли ўғлонлар юрт сарҳадларини сергаклик билан қўриқламоқдалар. Расулуллоҳ саллаллоҳу алайҳи ва саллам айтадилар:\n“Кечалари Аллоҳдан қўрқиб ёш тўккан кўзни ва Аллоҳ йўлида тунларипосбонлик қилиб, мижжа қоқмаган кўзни дўзах оташи куйдирмайди”.\n« Javob #83 : 13 Yanvar 2018, 14:50:01 »\nМустақил юрт мудофааси\nИстиқлол — бебаҳо бойлигимиз! Уни асраб-авайлаш, мустаҳкамлаш эса ҳар биримизнинг энг олий бурчимиздир. Бу борада Қуролли Кучларимиз сафида хизмат қилаётган мард ва жасур Ватан ҳимоячиларининг беқиёс хизмати юксак эътирофга лойиқ.14 январь — Ватан ҳимоячилари куни тинчлик хотиржамлик ва осойишталик посбонлари байрами сифатида нишонлаш юр-тимизда анъанага айланган. Байрамни кенг нишонланиши замирида теран маъно мужассам. Зеро, она юртда тинчлик ва осойишталик барқарор, сарҳадларимиз мустаҳкам экан, халқимиз кўнглига шоду хуррамлик сиғади, тоат-ибодатлар оминликда адо этилади, байрамлар ярашади, ҳаётимизнинг ободлиги давом этади.\nКишилик жамиятидаги инсон ҳаёти фақат тинчлик ва омонлик билангина маъно ва мазмунга зга бўлади, Зеро, тинчлик — бу омонлик ва хотиржамлик асосидир. Жамият имон камолоти ва ҳаловатига тинчлик пайтидагина эришади.\nҚуролли Кучларимизнинг ўтган 2 тарихига назар ташлайдиган бўлсак, миллий армиямизни тубдан ислоҳ қилиш натижасида Ватанни ҳимоя қилиш шарафли касбга айланганини кўришимиз мумкин. Ушбу давр ичида ҳарбий хизматнинг нуфузи бениҳоя ортди. Кўча-кўйда ҳарбий либосдаги йигитларга янада ҳавас ва ҳурмат билан қарайдиган бўлдик. Тақдирини юрт ҳимояси билан боғлаган асл ўғлонлар халқимиз меҳрини, эътиборини, ғамхўрлигини ҳамиша юракдан ҳис қилиб яшаяптилар.\nТинчликни мустаҳкамлаш йўлида ҳар бир киши ўз бурчини сидқидилдан, ихлос ва эътиқод ила бажармоғи даркор. Айникса, Ватан ҳимояси жабҳаларида хизмат қилаётган ҳар бир ҳарбий хизматчи ўзига топширилган вазифани Аллоҳ ва инсонлар ҳузурида улуғ масъулият деб эътироф этар экан, албатта у муқаддас ҳарбий қасамёдни, ваъдаларини бажаришга доим шай бўлади.\nВатан ҳимоячиси бўлиш энг шарафли бурчдир. Киндик қони тўкилган Ватанни, шу мустақил она юртни кўз қорачиғидай асраб-авайлаш инсон учун гўё ўз оиласини, шаънини, ор-номусини, имон-эътиқодини ҳимоя қилиш кабидир. Бу йўлда фидойи бўлган киши юксак мақомга етиши, улкан ажрлар соҳиби бўлиши ҳақида башоратлар мавжуд. Ҳазрати Пайғамбаримиз саллаллоҳу алайҳи васаллам: «Аллоҳ йўлида бир кун ёки бир кеча чегара пойлаган кишига, бир ой кундузи рўза тутиб, кечаси ибодат қилганлик савоби ёзилади…,», -деб марҳамат қилган эканлар.\nҲар қандай давлатнинг мустақиллиги, халқнинг эрки унинг ўз армияси, Қуролли Кучлари томонидан ҳимоя қилиниши керак. Зотан, ўз истиқлоли ва озодлигининг қадрини билмайдиган, уни ҳимоя қилолмайдиган, бунга куч-қурби етмайдиган миллат ҳеч қачон эркин яшай олмайди, кимгадир итоат этишга, бўйин эгишга мажбур бўлади.\nДарҳақиқат, ўз мустақиллигини, тинчлигини асрай олган давлатгина барқарор ривожланади, тинч¬лик, хотиржамлик, осойишталик қарор топган мамлакат гуллаб-яшнайди. Биз келажаги буюк давлат қуришни ўз олдимизга улуғ мақсад қилиб қўйган эканмиз, бунинг учун биринчи навбатда, мамлакатимиз мудофаасини мустаҳкамлашга катта эътибор қаратишимиз табиийдир.\nМуҳаммадсобир Иминов. Асака туманидаги Ҳазрат Умар масжиди имом хатиби\n« Javob #84 : 13 Yanvar 2018, 15:18:50 »\nИнсон умри йил фасллари кабидир. Баҳорда навниҳол бўлиб униб-ўсиб, ёзда мевалар тугиб, кузда бор ғосил бериб қишда сукунат бағрига чўмгандек. Ўша фасллар ичида ёшлик фасли айни чиниқиш ва гуркирар фасли. Бу фаслда инсон кунига ривожланиш имкониятига эга бўлади. Шу фасл келажак ҳосилининг мўл бўлиши учун улкан ғаниматдир. Шунинг учундирки, ҳарбий хизмат айнан шу даврга тўғри келади.\nДарҳақиқат, ҳарбий хизмат инсонни ҳақиқатан ҳам ҳар томонлама чиниқтиради. Айниқса туғилганидан бери онасининг иссиқ бағрида эркатой бўлиб, отасининг давлатли соясида танти бўлиб ўсган йигитлар ҳарбий хизматда ҳаётнинг барча жабҳаларини кўришига тўғри келади. Ташқи ҳаётни кўради. Унинг ҳали етилиб пишмаган дунёқараши куртак очади. Қалбида Ватанга муҳаббат, тупроғига меҳр, қишлоғига соғинч, атрофидаги инсонларга оқибат каби юксак инсоний туйғулар шаклланади. Келгуси турмушдаги аччиқ-чучук ҳаётга руҳан тайёргарлик кўради.\nЗотан инсон тирик экан Аллоҳ таоло уни турли синовлар ила имтиҳон қилади. Гоҳо ризқини мўл-кўл қилиб берса, гоҳида фақирлик билан синаб кўради. Баъзида нима ишга қўл урмасин, омади келаверади. Яна шудай кунлар келадики, у кунларнинг шиддатидан иродасиз инсоннинг ҳаётдан хафсаласи совиб кетади. Ана шундай имтиҳондан ўзини йўқотмай, омад келса шукр қилиб, омад кетганда сабр қилган инсон охири зафар топади. Бундай синовлардан ўтиш учун эса мустаҳкам ирода, мулоҳазали тафаккур, вазмин табиат бўлиши лозим. Бу сифатлар эса ҳарбий хизматда ҳар қачонгидан ҳам кўпроқ сайқаллашади. Ва яна энг муҳими улкан ажр ва мукофотларга етишиш имконига эга бўлади.\nЎзининг ҳарбий қобилияти ва сафарбарлигини йилдан-йилга ошириб бораётган миллий армиямизга барча турдаги ҳарбий техника ва ахборот-коммуникация технологияларидан самарали фойдалана оладиган, чуқур билимли, жисмонан бақувват ва маънавий баркамол кадрлар керак бўлади. Миллий армиямиз бугун тинч-осойишталигимиз ҳимоячисигина эмас, балки ёшларда мустаҳкам ирода ва характерни шакллантирадиган, жисмоний чиниқиш ва юксак инсоний фазилатларни камол топтирадиган ўзига хос мактабга айланди. Абу Ҳурайра разияллоҳу анҳудан ривоят қилинишича Пайғамбаримиз саллаллоҳу алайҳи ва саллам:\n“Аллоҳ йўлидаги ғубор билан Жаҳаннамнинг тутуни ҳеч қачон бир одамнинг юзида жам бўлмайди”, – деб марҳамат қилганлар. (Насаий ривояти)\nИлоҳим қадамларидан чанглар таратиб юрган аскарларимизни, зобитларимизни ҳамиша Ўз паноҳида асрасин. Осойишталигимиз бардавом бўлсин.\nҚамариддин Шаробиддинов. Асака туманидаги Имом Абу Юсуф жомеъ масжиди имом хатиби\n« Javob #85 : 13 Yanvar 2018, 15:37:06 »\nБугунги кунда ҳаётимизнинг тинч ва осуда ўтиши, болаларнинг чопқиллаб ўйнашлари, кексаларнинг хотиржам ухлашлари, аёлларнинг ҳадиксиз юришлари – булар ҳаммаси Аллоҳ таоло томонидан бизга инъом этган тинчлик ва хотиржамликнинг самарасидир.\nБу сабаб дунёда ҳар бир ҳодиса сабабларга асосида пайдо бўлишини эътиборга олсак, шу тинчлигимиз сабабчилари кечасию кундузи мижжа қоқмай, ҳар нафасда ҳушёрлик мақомида бедор бўлиб турган инсонлар – Ватан ҳимоячилари сабабидандир. Ватан ҳимояси шундай шарафли касбдирки, бутун юртнинг, бутун халқнинг тақдири шу инсонларга чамбарчас боғлиқ бўлади. Бу ҳақда қанча ёзсак камлик қилади.\nТинчликни мустаҳкамлаш йўлида ҳар бир киши ўз бурчини сидқидилдан, ихлос ва эътиқод ила бажармоғи лозим. Айниқса, Ватан ҳимояси жабҳаларида хизмат қилаётган ҳар бир ҳарбий хизматчи ўзига топширилган вазифани улуғ масъулият деб билмоғи ва ҳарбий қасамёдни, ваъдаларини бажариши вожибдир.\nШунингдек, Ватан ҳимоясида фақат ҳарбий кишилар эмас, балки шу заминда яшаётган, шу юрт ҳавосидан нафас олаётган ҳар бир фуқаронинг виждон олдидаги, Ватан олдидаги вазифасидир.\nБу эса тинчлик учун ҳар ким ўз соҳасига кўра ҳисса қўшиши, тинчлигимизга ҳасад қилгувчи ҳар қандай инсоннинг ҳар қандай ҳолатига бепарво бўлмасликдир.\nБуюк аждодларимиз юрт ҳимояси йўлида шаъни, ору номусини, имонини ўртага қўйиб, ёвга қарши курашган. Замонлар, маконлар ўзгарса-да, Ватанга муҳаббат, имонга садоқат моҳияти асло ўзгармади. Она-Ватан ҳимояси мавзусида сўз борар экан, Темур Малик, буюк саркарда Амир Темур, Жалолиддин Мангуберди каби улуғ юртпарварлар, Ватан озодлиги йўлида қўлида тиғ ва туғ ила жон берган Шайх Нажмиддин Кубро, Ватан ҳажри ва доғида ёниб ўтган Бобур Мирзолар ибрати бизга яқин замонда яшаб юрт мустақиллиги ва халқ озодлиги йўлида азиз жонини, муборак қонини фидо қилган ватанпарвар, халқпарвар инсонларнинг муҳаббати нақадар улуғ, имонлари қанчалик мустаҳкам экани яна бир бор кўз ўнгимизда намоён бўлади.\nДарҳақиқат, Қуролли Кучларимиз ёшларнинг иродасини тоблайдиган, уларни ўз Ватани ва халқига садоқат руҳида тарбиялайдиган жасорат ҳамда матонат мактабига айланди. Ўз навбатида, ўғлонларимизнинг ҳарбий хизматга қизиқиш ва интилиши тобора кучайиб бораётир. Бу эса ўз навбатида келажагимиз янада фаровон, турмушларимиз янада чароғон бўлишининг нишонасидир.\nБахтиёржон Хайитбоев. Асака туманидаги Мулла Абдулазиз жомеъ масжиди имом хатиби\n« Javob #86 : 13 Yanvar 2018, 15:40:01 »\nДунёда касб-корлар, ҳунарлар жуда кўп. Лекин улар орасида энг муқаддас, энг шарафли касб бор. Бу она Ватанни ҳимоя қилиш, унинг сарҳадларини кўз қорачиғидек асрашдир. Бу ҳар бир фуқаронинг, ҳар бир йигит учун шон-шарафга айланиб қолган. Биз бежиз Ватан деган муқаддас тушунчага она сўзини қўшиб айтмаймиз. Чунки Ватан онадек буюк, онадек улуғ, онадек ягона ва бетакрордир. Шу боис мамлакатимизда ҳар йили Ватан ҳимоячилари куни кенг ва тантанали нишонланади.\nҲар қандай давлатнинг мустақиллиги, халқнинг эрки унинг ўз армияси, Қуролли Кучлари томонидан ҳимоя қилиниши керак. Зотан, Юрбошимиз таъкидлаганидек, ўз истиқлоли ва озодлигининг қадрини билмайдиган, уни ҳимоя қила олмайдиган, бунга куч-қурби етмайдиган миллат ҳеч қачон эркин яшай олмайди, кимгадир итоат этишга, бўйин эгишга мажбур бўлади.\nШу нуқтаи назардан, мустақиллик йилларида мамлакатимизда замонавий миллий армияни ташкил этиш бўйича улкан ишлар тизимли ва босқичма-босқич равишда амалга оширилди. Бугунги кунга келиб ана шу ислоҳотлар ўзининг ижобий натижасини бермоқда. Буни миллий армиямиздаги ахлоқий-руҳий, маънавий муҳитнинг бутунлай янгиланганида, жамиятимизда армияга ва ҳарбий хизматга нисбатан ёндашув тамомила ўзгарганида яққол кўришимиз мумкин.\nБугун армияда хизмат қилишнинг нуфузи жуда баланд. Йигитларимиз учун ҳарбий соҳада хизмат қилиш, нафақат фахрли бурч, балки чинакамига юксак шон-шарафга айланди. Барча ота-оналар ўз фарзандлари вояга етгач, унинг Қуролли Кучларимиз сафларида хизмат қилишини ният қилишади. Чунки замонавий жанговар техник қуролларни мукаммал эгаллаган йигитларимиз миллатнинг, юртнинг ифтихори бўлишаётганини ҳаммамиз кўриб турибмиз.\nМаълумки, Ўзбекистон Республикаси Қуролли Кучлари Ўзбекистон Республикасининг давлат суверенитетини ва ҳудудий яхлитлигини, халқимизнинг тинч ва осуда ҳаётини ҳимоя қилиш учун ташкил этилади. Конституциямизда мустаҳкамлаб қўйилган ушбу тинчликсевар, илғор норма Ўзбекистон Республикасининг бошқа бир қатор қонун ҳужжжатларида ҳам ўз ифодасини топган. Жумладан, Ўзбекистон Республикаси Ҳарбий доктринаси мудофаа характерига эга бўлса, мамлакатимиз Ташқи сиёсий фаолияти Концепциясида Ўзбекистон Республикаси ҳудудида хорижий давлат ҳарбий базалари ва объектлари жойлаштирилишига йўл қўйилмаслиги қайд этилган. Шу билан бирга, халқаро ва минтақавий муаммоларни, улар қанчалик чигал бўлмасин, тинч йўл билан, сиёсий музокаралар орқали ҳал қилиш йўлидан бориш, ҳарбий-сиёсий блокларда иштирок этмаслик, ҳар қандай давлатлараро тузилмалар ҳарбий-сиёсий блокка айланган тақдирда улардан чиқиб кетиш каби Ўзбекистоннинг принципиал позицияси ҳам мазкур Концепцияда ўз ифодасини топди.\nШариатимиз таълимотларида ҳам Ватан ҳимоясига алоҳида этибор қаратилган. Жумладан Пайғамбаримиз саллаллоҳу алайҳи ва саллам марҳамат қилганлар:\n“Кимки Аллоҳ таоло йўлида бир кун ёки бир кеча чегара пойласа, унга бир ой кундузи рўза тутиб, кечаси ибодат қилганлик савоби ёзилади. Кимки сарҳадни қўриқлаб турганда ҳалок бўлса, унга ҳам худди шундай ажру-савоб мукофоти бўлади ва шаҳидлик мақоми берилиб, барча фитналардан омонда бўлади”.\nБизлар ўз фарзандларимизга ана шу улуғлар йўлини, уларнинг она Ватан ҳимояси ва манфаати йўлида кўрсатган буюк жасоратлари ва садоқатларини англатмоғимиз лозим. Шундагина уларнинг дилидан Ватанга муҳаббат туйғулари, юртни ҳар қандай кучлар хуружидан ҳамиша ҳимоя қилиш ҳисси мустаҳкам ўрин олади. Бу туйғулар нақадар улуғлиги ҳақида Ҳазрати Али каррамаллоҳу важҳаҳу бундай деган эдилар: “Она-Ватанни севиш туфайли дунё обод бўлур”.\nЮртимиз ободлиги ва тинчлиги абадий бўлсин. Шонли ҳарбийларимизни Аллоҳ таоло ҳамиша Ўзи асрасин!\nАбдураззоқ Фармонов. Муҳиддин саҳҳоф жомеъ масжиди имом хатиби. Асака тумани\n« Javob #87 : 13 Yanvar 2018, 15:43:23 »\nЖаннат сари йўл\nҲар ким ўзининг киндик қони тўкилган юртга содиқ қолиши, шу бртни кўз қорачиғидек асраб авайлаши, уни ҳимоя қилиши инсоний бурч ва тириклик деб номланмиш буюк немат олдида гардандаги шарафли вазифаси ҳамдир. Шунингдек инсоний бурч ҳам шуни тақозо қилади. Инсоннинг ақли ҳам, жамият тараққиёти ҳам, юрт фаровонлиги ҳам, қонунчилик ҳам шуни тақозо қилади. Жумладан бахтимис қомуси – Ўзбекистон Республикасининг Конституциясида ҳам бу бурч алоҳида белгилаб қўйилган:\nЎзбекистон Республикасини ҳимоя қилиш – Ўзбекистон Республикаси ҳар бир фуқаросининг бурчидир.\n(Ўзбекистон Республикаси Конституцияси, 52-модда)\nЮртимизда яшаётган миллатлардан ташкил топган офицерлар, аскарларнинг сарҳадларимизни мустаҳкам ҳимоялаш ҳамда осойишталикни таъминлаш йўлида олиб бораётган саъй-ҳаракатлари натижасида миллий армиямиз нуфузи кундан-кунга ошиб бормоқда.\nБугунги кунда бир йиллик муддатли ҳарбий хизматга чақирув танлов асосида амалга оширилмоқда. Ҳарбий хизматнинг янги тури – сафарбарлик чақируви захираси ўзининг самарали эканини исботлади. Жойлардаги мудофаа ишлари бошқарма ва бўлимлари замон талаблари асосида жиҳозланаётгани эса чақирилувчиларни сифатли тиббий кўрик ва синовлардан ўтказиш учун зарур қулайлик яратиб, Қуролли Кучларимиз шахсий таркибини яхши тайёрланган, бақувват ва мард йигитлар билан тўлдириш имконини бермоқда.\nПайғамбаримиз (сол¬лаллоҳу алайҳи ва саллам) тавсия қилганларидек, ўғил болаларга сувда сузиш ва отда чопиш каби машқларни пухта ўргатиб, уларни Ватанга, эл-юртга садоқат руҳида тарбиялашимиз зарур. Дарҳақиқат, энг қадрли неъматлардан бири тинчлик ва хотиржамликдир. Мана шу осудаликни ҳеч иккиланмай бепоён Ватанимиз сарҳадларини мардона қўриқлаб турган юрт посбонларининг хизмати деб айта оламиз.\nҲақиқатан ҳам шу қутлуқ юртни, шу она Ватанни қўриқлаш, шу халқ тинчлиги йўлида фидойи бўлиш шарафлидир ва айтиш мумкинки, жаннат сари қадам қўймоқдир. Бу сўзимизга ушбу ҳадиси шарифлар далил бўлур:\nҲазрати Пайғамбаримиз (соллаллоҳу алайҳи ва саллам) муборак ҳадисларида мусулмон киши ўз жони, шаъни, ота-онаси, опа сингилларини ташқи ёвлардан ҳимоя қилиб, дунёдан ўтса, унга Аллоҳ йўлида шаҳид бўлганнинг мақомини берилишини башорат қилганлар.\nПайғамбаримиз (соллаллоҳу алайҳи ва саллам) тавсия қилганларидек, ўғил болаларга сувда сузиш ва отда чопиш каби машқларни пухта ўргатиб, уларни Ватанга, эл-юртга садоқат руҳида тарбиялашимиз зарур.\nМуҳаммадқудратбек Дадабоев. Асака туманидаги Ҳолмадодхоҳ масжиди имом хатиби\n« Javob #88 : 13 Fevral 2018, 13:55:48 »\nИброҳим Нахаъий айтади: «Сизлардан аввал кимлар ҳалок бўлган бўлса уч хислат сабабидандир: гапнинг кўпи, овқатнинг кўпи ва уйқунинг кўпи. (“Мунаббиҳот”)\nУйланиш одоби. Имом Ғаззолий\nwww.ziyouz.com kutubxonasi 52\nРасулуллоҳ саллаллоҳу алайҳи ва саллам Оиша разияллоҳу анҳога шундай дедилар:\n«Кўп емоқдан сақлан! Чунки, бир кунда икки марта емоқ - кўп емоқ саналади». (Байҳақий «Шуаб» китобида ривоят қилган)\nБир киши таомланишни кунда бир мартага туширишни истаса, тонг отишдан аввал саҳарлик вақти ейиши у учун мустаҳабдир. Таҳажжуд номозидан сўнг ва бомдод номозидан аввал ейиши керак. Агар шундай қилса, кундузги чеккан очлиги учун рўзанинг савобига эришади. Айниқса, меъданинг бўшлиги боис кўнгли покланади, фикрлари тиниқлашиб, ҳузурга эришади.\nОсим ибн Қулайбнинг Абу Ҳурайрадан (р.а) қилган ривоятига кўра, Расулуллоҳ (с.а.в.) тунги намозларини оёқлари шишгунича ҳам ўқирдилар.\nБухорий ривоятига кўра, Расулуллоҳ (с.а.в.) шундай деганлар:\n«Қайсингиз тунги ибодатни узайтирмоқ истасангиз, саҳаргача етказинг!»\nАгар рўзадорнинг кўнгли оқшомдан сўнг емоққа майл этса, бу ҳол саҳар вақтида уни кўнгил ҳузуридан қолдиради. Бу ҳолда қилинадиган энг яхши ҳаракат - таомини иккига бўлиб, бир қисмини ифтор вақтида, бир қисмини эса саҳар вақтида ейди. Шу тариқа ўша кишининг ҳам нафси таскин топади. Таҳажжуд асносида вужуди енгиллашади. Кундуз очлиги кучли бўлмайди.\nЯҳё ибн Муоз шундай деганлар: «Эй сиддиқлар жамоаси! Фирдавс жаннатидаги зиёфат учун нафсларингизни очиқтирингиз! Чунки овқатланиш иштаҳаси нафснинг очиқтирилиши микдорига кўра бўлади».\nСалафи солиҳийн лаззатли таомлардан жуда қўрқишар ва улар бахтсизлик аломати деб билишар эди. Ҳазрати Умар (р.а) асал аралашган совуқ сув ичмоқдан сақланардилар ва шундай дердилар: «Бунинг ҳисобидан мени қутқаринг! Аллоҳ таоло учун лаззатларни тарк этмоқ ва нафс хоҳишига қарши чиқмоқдан буюкроқ бир ибодат йўқ!».\nУтбатул Ғулом бир кун Абдуллоҳ ибн Зайдга шундай дедилар:\n«Фалон киши етган нафс даражалари ҳақида гапирилади. Мен ўз нафсимда бундай даражаларни сезмаяпман». Абдулвоҳид дедиларки:\n«Чунки сиз нон билан хурмо ҳам ейсиз. У эса нонга бошқа ҳеч нарса қўшмайди».\n«Агар хурмо емоқни тарк этолсам, мен ҳам ўша даражага ета оламанми?»\n«Ҳа шундай», деди у.\nБундан сўнг Утбатуъл-Ғулом йиғлай бошладилар.\n«Хурмо учун йиғлаяпсизми?», деб сўрашди дўстлари. Абдулвоҳид ибн Зайд дўстларига шундай дедилар:\n«Уни ўз ҳолига қўйинг! Чунки унинг нафси хурмони тарк этмоқ билан қарорининг тўғрилигини англади».\n(Уйланиш одоби. Имом Ғаззолий. ziyouz.com kutubxonasi)\nБахтиёржон Хайитбоев. Асака т. "Мулла Абдулазиз" жомеъ масжиди имом хатиби\n« Javob #89 : 22 Fevral 2018, 10:32:25 »\nЧин инсоний хислат\nКечиримли бўлишлик чин инсоний саховатдир. Кечиримл бўлишни эплай олган инсондан бошқа кўплаб яхшиликларни кутса бўлади. Кечиримли бўлмаганлардан эса яхшилик умид қилиб бўлмайди. Буни инсон табиати ҳам яхши англайди. Негаки, кечиримсиз инсондан ҳар қандай ёмонлик кутса бўлади.\nАнас ибн Молик разияллоҳу анҳудан ривоят қилинди: "Бир яҳудий хотин Расулуллоҳ саллаллоҳу алайҳи ва салламга қўйнинг захар солинган гўштини олиб келди. Расулуллоҳ саллаллоҳу алайҳи ва саллам гўштдан едилар. Кейин ўша яҳудий хотинни келтирдилар.\n"Эй, Аллоҳнинг расули! Бу жуҳуд хотинни ўлдирайликми?" – сўрадилар.\nРасулуллоҳ саллаллоҳу алайҳи ва саллам жавоб бердилар:\n"Йўқ, ўлдирманглар", дедилар.\nАнас разияллоҳу анҳу айтади:\n"Мен бу заҳарлик гўштнинг асари доим Расулуллоҳ саллаллоҳу алайҳи ва салламнинг қизил ўнгачлари (лаклуклари)да қолганини ҳис қилардим ва сезиб юрар эдим".\nВаҳб ибн Кайсан деди: "Абдуллоҳ ибн Зубайр разияллоҳу анҳу минбарга чиқиб:\n"Кечиримли бўл, яхшиликка буюр ва жоҳиллардан юз ўгир”. (Аъроф.199) - деган ояти каримани ўқиб:\n“Аллоҳ таоло "Кечиримли бўл”, деб буюрди. Унинг номи билан қасамёд қилиб айтаманки, Аллоҳ таоло афв қилишни фақат кишиларнинг ахлоқидан олишга буюрди. Мен кишилар билан суҳбатлашар эканман, афв қилишни албатта уларнинг ахлоқидан оламан", деган эдилар.\nАбдуллоҳ ибн Аббос разияллоҳу анҳу айтдилар: "Расулуллоҳ саллаллоҳу алайҳи ва саллам:\n"Кишиларга исломни ўргатинглар, уларга қийин эмас, енгил йўлни кўрсатинглар, қачон жаҳлингиз чиқса, жим туришга ўрганинг", дедилар".\n(Ал-адаб ал-муфрад. Имом Исмоил ал-Бухорий. зиёуз.cом кутубхонаси)\nАбу Лайс Самарқандий раҳимаҳуллоҳ айтади: “Киши иложи борича инсонлар билан муроса қилиши, улар билан тортишмаслиги, хусуматлашмаслиги лозим. Пайғамбар саллаллоҳу алайҳи ва саллам:\n"Аллоҳ мeни бутларга сиғинишдан қайтарганидан кeйин энг аввал қайтарган нарсаси – хамр ичиш ва кишилар билан урушиб тортишишдир" деганлар.”\nЖобир разияллоҳу анҳу Пайғамбар саллаллоҳу алайҳи ва салламдан ривоят қилади:\n"Инсонлар билан муроса қилиш садақадир".\nСаид ибн Мусайябдан ривоят қилинади – Пайғамбар саллаллоҳу алайҳи ва саллам:\n"Аллоҳга иймон кeлтиришдан кeйинги энг ақлли иш инсонлар билан муроса қилишдир. Киши кeнгаш маслаҳатидан ҳалок бўлмайди. Киши ўзининг фикри билан кифояланса, бахтли бўлолмайди. " деганлар.\nҲазрат Али каррамаллоҳу важҳаҳу бир куни хизматкор қулини чақирдилар. Қул жавоб бермади. Яна чақирди. Жавоб бермади. Учинчи марта чақирганида ҳам жавоб бермади. Бориб қараса, шунчаки ёнбошлаб ётибди. Ҳатто ухлаб ҳам қолган эмас.\nҲой ғулом! Чақирганимни эшитмадингми? – сўради ҳазрат Али разияллоҳу анҳу.\nЭшитдим, – бамайлихотир жавоб берди қул.\nУнда нега жавоб бермадинг?\nБарибир мени жазоламаслигингизни билганимдан хотиржам бўлиб, боргани эриниб ётавердим, – деди қул. Шунда Али разияллоҳу анҳу:\nУндай бўлса сени Аллоҳ йўлида озодсан, – деб озод қилиб юборди.\nАзизбек Жабборов. Асака т. "Мамир қори" жомеъ масжиди имом хатиби\nSahifalar: 1 2 3 4 5  7 8 9 10 Yuqoriga